hotchpotch/miracl-hf-unified huggingface dataset:
তরবারি
তরবারি হল একটি লম্বা ধারালো অস্ত্র যা কাটাকাটি বা আঘাত হানতে ব‍্যবহৃত হয়ে থাকে। এর প্রকৃত অর্থ ঐতিহাসিক কাল ও ভৌগলিক অঞ্চল ভেদে তাররতম‍্য ঘটে থাকে। তরবারি একটি লম্বা ধাতব ফলকের সঙ্গে হাতল যোগ করে গঠিত হয়। ধাতব ফলকটি সোজা ও বাঁকানো উভয় প্রকারের হয়ে থাকে। বিদ্ধকরণের জন‍্য ব‍্যবহৃত তরবারির ধাতব ফলকটির অগ্রভাগ সূচালো ও সোজা হয়। কাটাকাটির জন‍্য ব‍্যবহৃত তরবারির ধাতব ফলকটির একদিকে বা উভয় দিকে শাণিত প্রান্তদেশ থাকে ও ফলকটি সাধারণত বাঁকানো প্রকৃতির হয়। বহু প্রকৃতির তরবারিই বিদ্ধকরণ ও কাটাকাটির জন‍্য তৈরী হয়ে থাকে।
ঐতিহাসিক তথ‍্য অনুযায়ী তরবারির উদ্ভব হয়েছিল ব্রোঞ্চ যুগে,ছোট্ট ছুরি থেকে, আনুমানিক ১৬০০ খ্রীঃ পূর্বাব্দে। পরবর্তীতে লৌহ যুগেও তরবারি ছিল ছোট ও ক্রসগার্ড ছাড়া। স্পাথা, যার উদ্ভব হয়েছিল লেট রোমান আর্মির সময়কালে, হল মধ‍্যযুগের যে ইউরোপিয়ান তরবারি দেখা যায় তার পূর্বসূরী এবং পরিব্রজন যুগে ব‍্যবহৃত প্রথম তরবারি ও মধ‍্যযুগের মাঝামাঝি সময়ে ব‍্যবহৃত একমাত্র প্রথম শ্রেণীর সশস্ত্র তরবারি যাতে ক্রসগার্ড লাগানো ছিল।
তরবারি ব‍্যবহার করাকে অসিচালনা বা (আধুনিক পরিভাষায়) অসিক্রীড়া বলা হয়ে থাকে। আধুনিক যুগের প্রথমদিকে পাশ্চাত‍্যের তরবারি প্রকৌশলী প্রধানত দুই রূপে বিভাজিত হয়েছে - বিদ্ধকরণ তরবারি ও অশ্বারোহীর বক্র তরবারি।
বিদ্ধকরণের জন‍্য ব‍্যবহৃত তরবারি যেমন হাল্কা সরু তরোয়াল (রেইপিয়ার) অথবা ছোট্ট তরোয়াল বানানো হয়েছে লক্ষ‍্যবস্তুকে দ্রুত বধ করার জন‍্য এবং গভীর ছুরিকাঘাত হানার জন‍্য। এর লম্বা এবং সোজা অথচ হাল্কা এবং সুন্দর ভারসম‍্যপূর্ণ সৃষ্টি কৌশল একে দ্বন্দ্বযুদ্ধের ক্ষেত্রে একটি দারুন রণকৌশল ও মারাত্মক অস্ত্র হিসেবে চিহ্নিত করেছে কিন্তু এটি কর্তনকার্যের ক্ষেত্রে এবং কর্তন অভিমুখে চালনা করার ক্ষেত্রে অত‍্যন্ত অকার্যকারী। তবে লক্ষ‍্য ঠিক রেখে ঝাঁপিয়ে পড়ে আঘাত হানতে পারলে এই তরবারির সূচালো আগার খোঁচায় কয়েক সেকেন্ডের মধ‍্যেই একটি দ্বন্দ্বযুদ্ধের পরিসমাপ্তি ঘটতে পারে। যার থেকেই একটি যুদ্ধ কৌশল হিসেবে আধুনিক অসিক্রীড়ার জন্ম হয়েছে।
পোর্ট মাথুরিন
পোর্ট মাথুরিন হল রডরিগেস দ্বীপ-এর একটি শহর। এটি এই দ্বীপের প্রশাসনীক কার্যসম্পাদন করে। এটি রাজধানী শহর হিসাবে পরিচিত।এই শহর ও দ্বীপ মরিশাস-এর অন্তর্গত। এই শহরটি রডরিগেস দ্বীপের বন্দর বা নৌ পরিসেবা দেয়।
এই শহরে জনঘনত্ব ও জনসংখ্যা খুবই কম। ২০০৬ সালের জনগননায় শহরটিতে ৬,০০০ জন বসবাস করে।
রডরীগেস এর ১৪ টি উপভাগের মধ্যে পোর্ট মাথুরিন একটি। এই উপভাগগুলি হল-
উজ্জ্বলা মজুমদার
উজ্জলা মজুমদার (২১ নভেম্বর, ১৯১৪ - ২৫ এপ্রিল, ১৯৯২) একজন বাঙালি সশস্ত্র বিপ্লববাদী নারী ও সমাজকর্মী।
ঢাকা শহরের এক নামকরা জমিদার পরিবারে তিনি জন্মগ্রহণ করেন। তার পিতার নাম সুরেশচন্দ্র মজুমদার। তিনিও বিপ্লবীদের সাথে জড়িত ছিলেন। কলকাতা থেকে অস্ত্র নিয়ে যাওয়ার জন্যে তিনি উজ্জলার সাহায্য নেন। উজ্জ্বলা নিজের কোমরে আগ্নেয়াস্ত্র নিয়ে বিপ্লবীদের পৌঁছে দিয়েছিলেন মাত্র চোদ্দ বছর বয়েসেই। তাঁর বাড়িতে বিভিন্ন বিপ্লবীরা নিয়মিত আসতেন। বিপ্লবী সুকুমার ঘোষ ও মনোরঞ্জন ব্যানার্জী ছিলেন তাঁর গৃহশিক্ষক। গ্রামে থাকার কারনে তাঁর পাঠ্যজীবন দেরীতে শুরু হয়। উজ্জলা ২০ বছর বয়েসে ম্যাট্রিক পাশ করেন।
শ্রীমতি মজুমদার বেঙ্গল ভলেনটিয়ার্স দলে যোগ দিয়েছিলেন অল্প বয়েসেই। তিনি বেড়াতে যাওয়ার নাম করে দার্জিলিং চলে যান ভবানীপ্রসাদ ভট্টাচার্য, সুকুমার ঘোষ, রবি ব্যানার্জি ও আরো কয়েকজন বিপ্লবী কর্মীবৃন্দর সাথে গভর্নর এন্ডারসন হত্যায় অংশ নিতে। উজ্জলা হারমোনিয়ামের মধ্যে করে লুকিয়ে নিয়ে আসেন মারনাস্ত্রটি। তিনি ও মনোরঞ্জন এক হোটেলে ওঠেন স্বামী স্ত্রী পরিচয়ে। ৮ মে ১৯৩৪ দার্জিলিং লেবং রেসকোর্সের মাঠে বিপ্লবী ভবানীপ্রসাদ ভট্টাচার্য গুলি করেন গভর্নরকে কিন্ত তিনি অল্পের জন্যে বেঁচে যান। ভবানী ধরা পড়ে যান। পরে তার ফাঁসি হয়। মনোরঞ্জন ব্যানার্জীর সাথে উজ্জ্বলা ছদ্মবেশ ধরে কলকাতায় পালিয়ে আসেন ও শোভারানি দত্তর বাসায় আশ্রয় নেন। ১৮ মে সেখানে তাদের পুলিশ এরেস্ট করে। স্পেশাল ট্রাইবুনালে তার ১৪ বছর কারাদন্ড হয়। তাকে মেদিনীপুর সেন্ট্রাল জেলে পাঠান হয়। মহাত্মা গাঁধীর চেষ্টায় তিনি ১৯৩৯ সালের এপ্রিল মাসে ঢাকা জেল থেকে মুক্তি পান। কলকাতাতে ১৯৪২ এ ভারত ছাড়ো আন্দোলনে যোগ দিয়ে পূনরায় কারাবরন করেন। চার বছর প্রেসিডেন্সী জেলে থাকার পর ১৯৪৬ সালে ছাড়া পান। পরে ফরওয়ার্ড ব্লক দল গঠনে অগ্রণী হয়েছিলেন।
জেলের ভেতরেই পড়াশোনা করে বি এ পাশ করেন। মুক্তি পেয়ে নানা জনকল্যানমূলক কাজে জড়িত ছিলেন। নোয়াখালী দাঙ্গার সময় আক্রান্ত, দাংগা বিধ্বস্ত এলাকায় গিয়ে ত্রানের কাজ করেছেন। বারাসাতের কাছে অনুন্নত শ্রেনীর উন্নতিকল্পে 'পল্লী নিকেতন' নামে প্রতিষ্ঠান স্থাপন করা তাঁর অন্যতম কৃতিত্ব। রাজারহাট থানার কয়েকটি গ্রামে সমাজসেবার কাজে নিযুক্ত ছিলেন। ১৯৪৮ সালে তিনি বিয়ে করেছিলেন বিখ্যাত বিপ্লবী ও সাহিত্যিক ভূপেন্দ্রকিশোর রক্ষিত রায়কে।
১৯৯২ সালের ৫ এপ্রিল মারা যান উজ্জলা মজুমদার(রক্ষিত রায়)
বাংলাদেশের ইনস্টিটিউটসমূহের তালিকা
বাংলাদেশের ইনস্টিটিউট হল বাংলাদেশে অবস্থিত কিছু সরকারি ও বেসরকারি প্রতিষ্ঠান, যেগুলো শিক্ষা ও গবেষণার কাজে জরিত। এটি এগুলোর একটি তালিকা।
চিলমারী বন্দর
চিলমারী বন্দর বা চিলমারী নদীবন্দর হল কুড়িগ্রাম জেলা এর চিলমারী উপজেলায় ব্রহ্মপুত্র নদ এর তীরে অবস্থিত।বন্দরটির জলের গভভীরতা ২ মিটার।বন্দরটিতে বর্তমানে ইঞ্জিনচালীত নৌকা পণ্য পরিবহন করা হয়।নদী পথে যাত্রী পারাপার করা হয়।এখানে একটি ভাসমান তেল ডিপো রয়েছে।
এক সময় পাটের জন্য বিখ্যাত ছিল কুড়িগ্রাম জেলার এতিহ্যবাহী চিলমারী বন্দর। ব্রহ্মপুত্রের তীর ঘেঁষে গড়ে উঠা এই বন্দরটি পাট বেচা-কেনা, প্রসেসিং, দেশি-বিদেশী জাহাজের আসা-যাওয়া, দেশের নানা অঞ্চল থেকে আসা ব্যবসায়ী ও পাইকারদের আনাগোনায় মুখরিত ছিল রাতদিন। চিলমারী বন্দরে পাটের কারবার শুরু হয় তিরিশের দশকে। ব্রহ্মপুত্রের কোল ঘেঁষে কয়েক কিলোমিটার ব্যাপী ছিল বন্দরের অবস্থান। প্রশাসনিক ভবন, কাষ্টমস্ অফিস, বড় বড় পাটের গোডাউন। সীমান্তের ওপার আসামের সঙ্গে ফেরি সার্ভিস চালু ছিল এক সময়। জুট ট্রেডিং কোম্পানীসহ প্রায় ৩০টি পাটকল ও কোম্পানী এখানে কারবার জুড়ে বসে। স্থাপন করে বিশাল বিশাল পাট গুদাম। পাট প্রসেসিং ও বেল তৈরীর মেশিন স্থাপন করা হয়। পাট ক্রয়, বাছাই ও বেল তৈরীর কাজে প্রায় ৯‘শ শ্রমিক এখানে কাজ করত প্রতিদিন। এর বাইরে শত শত ব্যাপারী, কৃষক, ফড়িয়াদের আগমন হত এখানে। প্রায় ৩‘শ গরুর গাড়ির মাধ্যমে দূর-দূরান্ত থেকে পাট এনে নারায়ণগঞ্জ, দৌলতপুর, খুলনা ও চট্টগ্রামসহ নানা এলাকায় সরবরাহ করা হতো। বিদেশেও রপ্তানি করা হতো এখানকার উন্নতমানের পাট। কালের আবর্তে ব্রহ্মপুত্র নদের কড়াল গ্রাসে চিলমারী বন্দরটি সম্পূর্ণ রুপে নিশ্চিহ্ন হয়েছে। তাই চিলমারী উপজেলা সদর বর্তমানে থানাহাট ইউনিয়নে স্থানান্তরিত হয়েছে। রমনা ঘাট কুড়িগ্রাম জেলার অধিকাংশ মানুষের নিকট একটি দর্শনীয় স্থান। এখানে নৌকা ভ্রমণ যেমন আনন্দদায়ক, তেমনি নদী তীরে দাঁড়িয়ে বিবর্ণ চরাঞ্চল, মেঘালয়ের পর্বতরাশি এবং ব্রহ্মপুত্র নদের জলরাশি পর্যটকের মনে সৃষ্টি করে এক আবেগঘণ মুহুর্ত। শীতকালে এখানকার অষ্টমীরচর, নয়ারহাট ও চিলমারী ইউনিয়নে ব্রক্ষপুত্রের শাখা নদসমুহের এবং তার তীর জুড়ে বিভিন্ন প্রজাতির পাখীর আগমনে এলাকাটিকে আকর্ষণীয় করে তোলে। চিলমারীর রমনা, ফকিরেরহাট ও জোড়গাছ ঘাট থেকে প্রতিদিন বাহাদুরাবাদ, নারায়নগঞ্জ, চট্রগ্রাম, বাঘাবাড়ী, ফুলছড়ি, রৌমারী ও রাজিবপুরে নৌকা চলাচল করে।
চিলমারি বন্দরটি নদী ভাঙনে সম্পূর্ণ রূপে বিলিন হয়ে গেছে বর্তমান নদীর পাড়ে অস্থায়ি ভাবে পণ্য খালাস হয়।বাংলাদেশ সরকার বন্দরটি নতুন ভাবে গড়ে তুলার ঘষানা করেছে।বন্দরটি নির্মাণের ভিত্তি পস্তর স্থাপন করেছেন নৌমন্ত্রি।
বন্ধুত্ব
বন্ধুত্ব হলো মানুষের মধ্যে পারস্পরিক সম্পর্ক । আত্মার শক্তিশালী বন্ধন হল বন্ধুত্ব । সমাজবিদ্যা, সামাজিক মনোবিজ্ঞান, নৃতত্ত্ব, এবং দর্শনে বন্ধুত্বের শিক্ষা দেয়া হয় । সামাজিক বিনিময় তত্ত্ব, ইকুইটি তত্ত্ব, রিলেশনাল দ্বন্দ্ববাদ, এবং সংযুক্তি শৈলী সহ ইত্যাদিতে বন্ধুত্বের বিভিন্ন একাডেমিক তত্ত্ব প্রস্তাব করা হয়েছে । ওয়ার্ল্ড হ্যাপিনেস ডেটাবেজ গবেষণায় দেখা গেছে যে ঘনিষ্ঠ বন্ধুত্বের কারনে মানুষ সুখী হয় ।
যদিও সেখানে বন্ধুত্বের অনেক রূপ আছে কিছু অবস্থান অনুসারে ভিন্ন হয় কিছু নির্দিষ্ট বৈশিষ্ট্য অনেক বন্ধনের মধ্যে উপস্থিত থাকে । স্নেহ, সহানুভূতি, সহমর্মিতা, সততা, পরার্থপরতা, পারস্পরিক বোঝাপড়া, এবং সমবেদনা, একে অপরের সঙ্গ, আস্থা, নিজের যোগ্যতা, অনুভূতি প্রকাশ, ভয় ছাড়াই বন্ধুর কাছে ভুল করা এই ধরনের বৈশিষ্ট্য বন্ধুত্বে অন্তর্ভুক্ত ।
কি ধরনের মানুষের সাথে বন্ধুত্ব গঠন করতে পারেন তার কোন ব্যবহারিক সীমা নেই, তার ব্যাকগ্রাউন্ড, জীবিকা, ভাল লাগা, অনুরূপ জনমিতি আছে কিনা তা শেয়ার করা ।
ব্যক্তির মানসিক উন্নয়নের প্রতিনিধিত্বকারী, পিতামাতার বন্ধনে পর বন্ধুত্ব এবং যুগল বন্ধনে আগে হল বন্ধুত্ব । শৈশবের শেষ এবং পূর্ণ প্রাপ্তবয়স্ক হওয়ার পূর্ব পর্যন্ত বন্ধুত্ব সবচেয়ে গুরুত্বপূর্ণ সম্পর্ক, বন্ধুত্ব কিশোর জীবনে সবচেয়ে গুরুত্বপূর্ণ সম্পর্ক হয়, পরবর্তী জীবনের সম্পর্কর চেয়ে বন্ধুত্ব আরো তীব্র হয় । বন্ধুদের অভাবে আবেগের ক্ষতি হতে পারে ।
ব্রিটিশ নৃতত্ববিদ রবিন ডানবার দ্বারা প্রস্তাবিত, মানব উন্নয়নের জন্য বিবর্তনীয় মনোবিজ্ঞান পদ্ধতি ডানবারের সংখ্যা তত্ত্ব নেতৃত্বাধীন হয়েছে । তিনি অনুমান করছে একজন মানুষ প্রায় 150 জন মানুষের সাথে সামাজিক সম্পর্ক বজায় রাখতে পারেন, যা সীমিত ।
ছেলেবেলার বন্ধু
শৈশবে, বন্ধুত্ব প্রায়ই খেলনা শেয়ারিং উপর ভিত্তি করে হয়, একসঙ্গে কার্যক্রম সম্পাদন উপভোগ্য হয় । এই বন্ধুত্ব স্নেহ, ভাগ, এবং সৃজনশীল খেলাধুলার সময় পরিচালিত হয়। যদিও শেয়ারিং এই বয়সে শিশুদের জন্য কঠিন, তারা শেয়ার করতে পারে যদি কারো সাথে তারা বন্ধুত করে। শিশুদের পরিপক্ক হিসাবে, তারা কম সতন্ত্র হয়ে এবং অন্যদের থেকে আরো সচেতন হয় । তারা তাদের দৃষ্টিকোণ থেকে বন্ধুদের দেখে এবং দলের সাথে খেলতে উপভোগ করে । তারা অভিজ্ঞ সমকক্ষ ব্যক্তি প্রত্যাখ্যানে মধ্যম শৈশব ব্যবহার করে । একটি ভালো বন্ধুত্ব কিশোর বয়সে স্থাপন করলে পরবর্তী জীবনে সমাজকে ভালোর দিকে ধাবিত করে ।
১৯৭৫ সালে বিগেলো এবং লা গাপিয়া একটি গবেষণায় দেখান যে ভাল বন্ধু পাওয়ার জন্য সন্তান ক্রমবর্ধমান জটিল জীবন অতিবাহিত করে। গবেষণায় ছয় এবং চৌদ্দ বছর বয়সের ৪৮০ জন শিশুদের একটি নমুনা এ ধরনের মানদণ্ড প্রদান করে। তাদের তথ্য বন্ধুত্ব উন্নয়নের তিনটি পর্যায় প্রদর্শন করে। প্রথম পর্যায়ে শিশুদের শেয়ারিং কার্যক্রম এবং ভৌগলিক নৈকট্যের ওপর জোর গুরুত্ব দিয়েছিলেন। দ্বিতীয় পর্যায়ে তারা জোর গুরুত্ব দিয়েছিলেন শেয়ার করা, আনুগত্য, এবং প্রতিশ্রুতি ওপর । চূড়ান্ত পর্যায়ে তারা ক্রমবর্ধমান আকাঙ্ক্ষিত অনুরূপ মনোভাব, মূল্যবোধ ও স্বার্থ এর ওপর । বের্ন্ডটের মতে বন্ধুত্বের পুরস্কার শিশুরা সামাজিক আচরণ, অধিক অন্তরঙ্গতা, এবং অন্যান্য ইতিবাচক বৈশিষ্ট্যের মাধ্যমে প্রকাশ করে । তারা বন্ধুত্বে অস্থির হয় অধিকদ্বন্দ্ব, আধিপত্য, দ্বন্দ্ব, এবং অন্যান্য নেতিবাচক বৈশিষ্ট্যের কারনে ।
দেব (হিন্দুধর্ম)
দেব(সংস্কৃত: , ) অর্থ ‘স্বর্গীয়, ঐশ্বরিক, এমন কিছু যা অসামান্য বা অসাধারণ’ এবং হিন্দু ধর্মে পবিত্র সত্তা বা শ্বর বোঝায়। দেব শব্দটি পুরুষবাচক যার স্ত্রীবাচক রূপ দেবী।
বৈদিক সাহিত্যে সমুদয় অলৌকিক সত্তাকে অসুর শব্দ দ্বারা নির্দেশ করা হয়। প্রাচীন ভারতীয় সাহিত্যে কল্যাণকারী সত্তাদের দেব-অসুর নামে ভূষিত করা হতো। বেদ পরবর্তী যুগে, পুরাণে ও হিন্দু ইতিহাসে দেব শব্দটি ভাল এবং অসুর শব্দটি মন্দ বুঝিয়ে থাকে।
কতিপয় মধ্যযুগীয় ভারতীয় সাহিত্যে দেবগণ ‘সুর’ নামে পরিচিত হন এবং একই পিতার ঔরসে জন্মলাভ করা (মাতা ভিন্ন) সমক্ষমতাপন্ন ভ্রাতৃগণ ‘অসুর’ নামে পরিচিত হন। 
দেব ও অসুর ছাড়াও যক্ষ এবং রাক্ষসও হিন্দু পুরাণের অংশ, তবে হিন্দুধর্মে বিশ্বতত্ত্বে দেবগণের গুরুত্বপূর্ণ ভূমিকা রয়েছে।
দেব একটি সংস্কৃত শব্দ, যা খ্রিস্টপূর্ব ২০০০ অব্দের সময় বৈদিক সাহিত্যে পাওয়া যায়। মনিয়ের উইলিয়াম শব্দটির অর্থ এভাবে ব্যাখ্যা করেছেন- “স্বর্গীয়, দিব্য, অত্যন্ত মাহাত্ম্যপূর্ণ পার্থিব বস্তু, মহিমাময় এবং উজ্জ্বল”। এই ধারণাটি অলৌকিক সত্তা বা স্রষ্টা অর্থেও প্রয়োগ করা হয়।
সংস্কৃত দেব শব্দটি ইন্দো ইরানিয়ান দেব্ হতে এসেছে যা প্রত্ন-ইন্দো-ইউরোপীয় ভাষায় দেইয়োস, মূলত একটি বিশেষণ পদ যার অর্থ স্বর্গীয় বা উজ্জ্বল। দিব্ ধাতুর আদিস্বর প্রত্যয়ের নিয়মে বৃদ্ধি পেয়ে দেব শব্দটি গঠন করেছে। দিব্ ধাতুর অর্থ দীপ্তি বা জ্যোতির প্রকাশ। দেইয়োস এর স্ত্রীবাচক রূপ দেইয়িহ, যা থেকে ভারতীয় ভাষার দেব এর স্ত্রীবাচক রূপ দেবী শব্দের উদ্ভব। দেব শব্দের সমার্থক ও দেইয়োস উদ্ভূত আরও কিছু শব্দ হল লিথুয়ানিয়ান দেইভাস, ল্যাটিভান দেইভস, পারসিয়ান দেইয়াস, জার্মানিক তিওয়াজ, ল্যাটিন দেউস(স্রষ্টা) ও দিভুস(স্বর্গীয়), ইংরেজি devine ও deity, ফ্রেঞ্চ দিয়েউ, পর্তুগিজ দেউস, স্প্যানিশ দিয়োস, ইতালীয় দিও এবং গ্রিক দেবরাজার নাম জেউস।
মূল শব্দটি ‘স্বর্গীয় দ্যুতিময় পিতা’ অথবা আকাশপিতা অর্থপ্রকাশ করে অর্থাৎ ইন্দো-ইউরোপিয়ান দেবমণ্ডলে দ্যুলোকনিবাসী দেববৃন্দের প্রধান দ্যৌষ পিতা(আকাশপিতা)।
ডগলাস হার্পারের মতে দেব অর্থ দীপ্যমান বা দ্যুতিমান, দিব্ ধাতুর মানে দ্যুতি প্রকাশ হওয়া এবং শব্দটি গ্রিক দিওস (স্বর্গীয়), জেউস ও লাতিন গড শব্দের সমগোত্রীয়।
দেব পুরুষবাচক, যার স্ত্রীবাচক রূপ দেবী। ব্যুৎপত্তিগতভাবে লাতিন দেয়া এবং গ্রিক থেয়া, দেবী শব্দের সগোত্র। ব্যাপক অর্থে, দেবী বা মাতা শব্দ হিন্দুধর্মে জগৎজননী অর্থ প্রকাশ করে। এছাড়া দেবকে দেবতা এবং দেবীকে দেবিকা পদেও অভিহিত করা হয়।
ভারতীয় সমাজে দেব শব্দটি ব্যক্তিবিশেষের নাম রূপেও ব্যবহৃত হয়ে থাকে, যার অর্থ ‘যে বাধা অতিক্রম করার সংকল্প করে’ অথবা ‘প্রভু বা শ্রেষ্ঠ’।
বেদ এর প্রাচীনতম অংশ সংহিতায় হিসাব অনুযায়ী ৩৩ জন দেব (ত্রিভুবনের প্রতি ভুবনের জন্য ১১ জন) অথবা ব্রাহ্মণ অংশে দ্বাদশ আদিত্য, একাদশ রুদ্র, অষ্টবসু ও দুইজন অশ্বিন রয়েছেন। ঋগবেদ এর ১.১৩৯.১১ মন্ত্র অনুযায়ী:
সাইবার সন্ত্রাসবাদ
সাইবার সন্ত্রাসবাদ আইনে ইন্টারনেট ভিত্তিক সন্ত্রাসী কার্যক্রম। এই আইনের আওতাভুক্ত হচ্ছে বৃহৎ আকারে কম্পিউটার নেটওয়ার্কে অবৈধ অনুপ্রবেশ বা বাধা দান, বিশেষভাবে ব্যক্তিগত (পারসোনাল) যেসব কম্পিউটার ইন্টারনেটের যুক্ত সেগুলোতে এ ধারনের অবৈধ অনুপ্রবেশ, যা আসলে এক ধরনের ভাইরাস।
সাইবার সন্ত্রাসবাদ একটি বিতর্কিত বিষয়। কোনো কোনো লেখক এটিকে নিতান্তই ক্ষুদ্রভাবে সংজ্ঞায়িত করেন, যা কিনা বিশেষ কার্যক্রমের সাথে সম্পৃক্ত, এটি পরিচিত সন্ত্রাসী সংস্থা যা কিনা অবৈধ প্রবেশ বা আক্রমণ করে তথ্য সিস্টেমের প্রাথমিক বিষয়ে এবং এক ধরনের ভীতি সৃষ্টি করে। আবার কেউ কেউ সাইবার সন্ত্রাসকে বেশ বড় ঘটনা হিসেবে সংজ্ঞায়িত করেন, যা কিনা বিভ্রান্তিকর সাইবার অপরাধ প্রকৃতপক্ষে যখন এটি অনুষ্ঠিত হয়। সাইবার অপরাধ এবং সাইবার সন্ত্রাসবাদ দুটো সম্পূর্ণ আলাদা বিষয়, এটা অবশ্যই পৃথকভাবে বিবেচনা করা উচিৎ। অনলাইন সন্ত্রাসবাদ সাইবার সন্ত্রাসবাদ হিসেবে বিবেচনা করা উচিৎ যখন এটি একটি বৃহৎ জনগোষ্ঠীকে প্রভাবিত করে, অন্যদিকে সাইবার অপরাধ যা কিনা বড় ধরনের অনলাইন অপরাধ কর্মকাণ্ড যেখানে কোনো ধরনের ভীতির ব্যাপার থাকে না। সংজ্ঞায়নের এই ভিন্নতার কারণে সুনিশ্চিত করা কঠিন হয়ে পড়ে কোনটি সাইবার অপরাধ আর কোনটি সাইবার সন্ত্রাসবাদ।
সাইবার সন্ত্রাসবাদ এমন একটি বিষয় যা সচেতনভাবে কম্পিউটারে, নেটওয়ার্কে, পাবলিক ইন্টারনেটে ব্যবহার করে ধ্বংস বা ক্ষতি সাধন করা ব্যক্তিগত তথ্য কিংবা বিষয়াদির। অভিজ্ঞ সাইবার টেরোরিস্টরা খুবই দক্ষ হয় হ্যাকিংকের ক্ষেত্রে তারা সরকারি তথ্য সিস্টেমে বড় ধরনের ধ্বংস সাধন করে, হাসপাতালের তথ্যাদি, জাতীয় নিরাপত্তা কার্যক্রম, প্রায়ই যা একটি রাষ্ট্রের গুরুত্বপূর্ণ তথ্যাদি দেশের বাইরে নিয়ে যায় এবং পুনরাক্রমণের ভীতি উৎপাদন করে। এ জাতীয় সন্ত্রাসী কার্যক্রম সাধারণত রাজনৈতিক অথবা আদর্শিক হয়, যা অদ্যাবধি জানা গেছে তা থেকে অনুমিত হয়।
ডিএনএস হাইজ্যাকিং
ডিএনএস হাইজ্যাকিং বা ডিএনএস রিডাইরেকশান হল ডোমেইন নেম সিস্টেম (ডিএনএস) কুএরি সমূহের রেজোলিউশান পরাভূত করার কৌশল বা চর্চা। এটি অর্জন করা যেতে পারে ম্যালওয়্যার দ্বারা, যা কোনো কম্পিউটারের টিসিপি/আইপি এর কনফিগারেশানকে অগ্রাহ্য করে আক্রমণকারীর নিয়ন্ত্রণাধীন কোনো দূবৃত্ত ডিএনএস সার্ভারের দিকে নির্দেশ করে, অথবা কোনো বিশ্বস্ত ডিএনএস সার্ভারের আচরণ পরিবর্তন করে, যেন এটি ইন্টারনেট মান মেনে না চলে।
এই পরিবর্তন ফিশিং এর ন্যায় কোনো অসৎ উদ্দেশ্যে, বা ইন্টারনেট সেবা প্রদানকারী(আইএসপি) প্রতিষ্ঠান ও পাবলিক/রাউটার ভিত্তিক অনলাইন ডিএনএস সেবা প্রদানকারী প্রতিষ্ঠান গুলোর নিজস্ব লাভের উদ্দেশ্যে বিজ্ঞাপন দেওয়া, পরিসংখ্যান গ্রহণ ও অন্যান্য কারনে ব্যবহারকারীর ওয়েব ট্রাফিককে নিজেদের ওয়েব সার্ভারের দিকে নির্দেশ করতে, অথবা নির্বাচিত কয়েকটি ডোমেইনকে ডিএনএস সেবা প্রদানকারী প্রতিষ্ঠান দ্বারা সেন্সরশিপ এর খাতিরে ব্লক করার ক্ষেত্রে করা হয়ে থাকে।
ডিএনএস সার্ভারের অন্যতম একটি কাজ হল ডোমেইন নেমকে আইপি ঠিকানায় রূপান্তর করা যা অনেক অ্যাপ্লিকেশানের ওয়েবসাইটের মত ইন্টারনেটভিত্তিক উৎসের সাথে সংযুক্ত হতে দরকার হয়। এই কার্যকারিতা বিভিন্ন ফর্মাল ইন্টারনেট মানে সংজ্ঞায়িত যা প্রোটকলকে বিবেচনাযোগ্য বর্ণনায় সংজ্ঞায়িত করে। কোনো ইন্টারনেট ডোমেইনের মালিকের দ্বারা নিবন্ধভুক্ত কোনো আসল অ্যাড্রেসে নাম সঠিকভাবে তুলে ধরতে অনেক ইন্টারনেট-মুখী কম্পিউটার ও ব্যবহারকারি ডিএনএস সার্ভার গুলোর উপর পরোক্ষভাবে বিশ্বাস করে থাকে।
তারুণ্য
তারুণ্য জীবনের সেই সময় যখন একজন মানুষ তরুণ থাকে, কিন্তু শৈশব এবং প্রাপ্তবয়স্কের মঝামাঝি সময় কেও তারুণ্য বলা হয়ে থাকে। আরেক ভাবে বলা যায় যে, "যার মধ্যে সৌন্দর্য, সজীবতা, জীবনীশক্তি উদ্দীপনা ইত্যাদি থাকে সেই তরুণ। এর সংজ্ঞা নির্দিষ্ট বয়সের সাথে ভিন্ন হয়। তারুণ্য কখন্ও সময়ের সাথে বা নির্দিষ্ট কোন বয়স সীমায় বেধে রেখে বর্ণনা করা যায় না।
তারুণ্য একটি অভিজ্ঞতা যা নির্ভরতার একটি স্বতন্ত্র এর স্তর আকৃতি হতে পারে, যা বিভিন্ন ভাবে বিভিন্ন সাংস্কৃতিক দৃষ্টিকোণ অনুযায়ী চিহ্নিত করা যেতে পারে। ব্যক্তিগত অভিজ্ঞতা, একটি পৃথক সাংস্কৃতিক রীতিনীতি এবং ঐতিহ্যের দ্বারা চিহ্নিত করা হয়ে থাকে, যেখানে একটি তারুণ পর্যায়ের নির্ভরতা বলতে বোঝায় যে তারা এখনও তাদের পরিবারের ওপর মানসিকভাবে এবং অর্থনৈতিকভাবে নির্ভরশীল।
দ্য টাইম মেশিন (১৯৭৮-এর চলচ্চিত্র)
দ্য টাইম মেশিন ১৯৭৮ সালের মার্কিন বিজ্ঞান কল্পকাহিনীমূলক-রোমাঞ্চকর টেলিভিশন চলচ্চিত্র। ছবিটি "ক্ল্যাসিকস্‌ ইলাস্ট্রেটেড"-এর একটি অংশ হিসেবে প্রযোজনা করেছে সুন ক্ল্যাসিক পিকচার্স। ওয়ালেস বেনেটের চিত্রনাট্যে ছবিটি পরিচালনা করেছেন হেনিং শেলারআপ। ছবিটিতে এইচ. জি. ওয়েলসের "মূল উপন্যাস" থেকে পটভূমি কিছুটা পরিবর্তন করা হয়েছে এবং ১৯৭০-এর দশকের পটভূমিতে চিত্রিত হয়েছে। এতে অভিনয় করেছেন জন বেক, হুইট বিসেল, প্রিসিলা বার্নস, আর. জি. আর্মস্ট্রং, জন জারেম্বা প্রমুখ। ছবিটি ১৯৭৮ সালের ৫ নভেম্বর এনবিসিতে সম্প্রচারিত হয়।
১৯৭০ দশকের বিজ্ঞানী নেইল পেরি যুক্তরাষ্ট্রভিত্তিক কাল্পনিক প্রতিরক্ষা সংস্থা মেগা কর্পোরেশনের একজন সদস্য। তার সহকর্মী ব্র্যানলি তাকে মেগা কর্পোরেশনের একজন গুরুত্বপূর্ণ অবদানকারী হিসেবে পরিচয় করিয়ে দেন। পেরি দ্রুত স্যাটেলাইট প্রোগ্রামিংয়ে দক্ষ, যা দিয়ে লস অ্যাঞ্জেলেসকে যে কোন বিপদের হাত থেকে রক্ষা করা সম্ভব। তার খ্যাতির কারণে একটি সময় যন্ত্র প্রকল্পের জন্য $২০ মিলিয়ন অনুদান পায়। তার প্রকল্প শেষ হওয়ার এক মাস পর কর্পোরেশন তার কাছে প্রকল্প জমা চায় যা দিয়ে তারা নতুন যুদ্ধাস্থ প্রকল্প শুরু করবে। পেরি প্রকল্পটি জমা দেওয়ার আগে এটি ব্যবহার করেন এবং তিনি ১৮৫৫ সালে চলে যান। এছাড়া ভবিষ্যতে গিয়ে তার এলয় ও মর্লকদের সাথে সাক্ষাৎ হয়। ভ্রমণ শেষে তিনি ফিরে এসে হ্যাভারসন ও ওয়াশিংটনের কাছে তার রিপোর্ট পেশ করেন। তিনি দেখেন তার পৃথিবীকে ধ্বংসের হাত থেকে বাঁচাতে উৎসাহী নন। ফলে পেরি তাদের সময় যন্ত্র তাদের না দিয়ে উইনা ও এলয়দের কাছে চলে যান। তার এখন মর্লকদের থেকে মুক্ত।কিছু আধুনিক যুগের দৃশ্যের জন্য উটাহ-এর সল্ট লেক সিটির কলিয়ার অ্যান্ড হেইন্স ফিনান্সিয়াল কনসাল্ট্যান্টস বিল্ডিংটি ব্যবহৃত হয়েছিল। জেমস কলিয়ার ১৯৭০-এর দশকের শেষের দিকে কোম্পানিটির সভাপতি ছিলেন এবং তার অফিসটি হ্যাভারসনের অফিস হিসেবে ব্যবহৃত হয়। মর্লকদের দৃশ্যটি পার্ক সিটি, উটাহ এবং একটি কয়লা খনিতে ধারণ করা হয়।
১৯৬০ সালের চলচ্চিত্রের ডেভিড ফিলবির চরিত্রটির স্থানে পেরির সহকারী আগনেস চরিত্রটি স্থান পায়। মেগা কর্পোরেশনের অভিপ্রায়ে পেরির বিরোধিতার কথা জানতে পেরে আগনেস পেরির গায়েব হয়ে যাওয়ার পর ব্র্যানলির থাকতে উৎসাহকে উপেক্ষা করেন। সে ভাবত নেইল পেরি কি আদৌ ফিরে আসবে, "যাই হোক, সময় তার পক্ষে আছে" (১৯৬০-এর চলচ্চিত্রের ফিলবির শেষ উক্তির মত)। হুইট বেসিল এই চলচ্চিত্র ও ১৯৬০ সালের চলচ্চিত্র দুটিতেই অভিনয় করেন।
চলচ্চিত্র সমালোচক ডেভিড সিন্ডেলার বলেন এই চলচ্চিত্রটি পুরোপুরি উপন্যাস থেকে বিচ্যুত। তিনি বলেন ছবিটির যুদ্ধবিরোধী বার্তা জর্জ পালের চলচ্চিত্রের চেয়েও ভালো ও চাতুর্যময় ছিল। তার কাছে পেরির উপনিবেশিক যুক্তরাষ্ট্র ও ক্যালিফোর্নিয়ার গোল্ড রাশ মজার উদ্রেক ছিল এবং এলয়দের উপস্থিতি তার কাছে সমসাময়িক মার্কিন যুবকদের মত লেগেছে।
পৃথিবীর ভূতাত্ত্বিক ইতিহাস
পৃথিবীর ভূতাত্ত্বিক ইতিহাস ভূতাত্ত্বিক সময়ের উপর ভিত্তি করে অতীতের উল্লেখযোগ্য ঘটনাসমূহ মেনে চলে। এই পদ্ধতিতে পাথরের স্তর অধ্যয়ন (স্তরবিন্যাস)-এর উপর ভিত্তি করে এই কালনিরূপণ করা হয়। পৃথিবী প্রায় ৪.৫৪ বিলিয়ন বছর পূর্বে সৌরজাগতিক নীহারিকার বৃদ্ধির ফলে গঠিত হয়েছে। সৌরজাগতিক নীহারিকা হল সূর্যের গঠনের ফলে ফেলে যাওয়া ধুলো এবং গ্যাসের ডিস্ক-আকৃতির বস্তু, যা থেকে সৌরজগতের বাকি উপাদানসমূহ গঠিত হয়েছে।
প্রাক্-ক্যাম্ব্রিয়ান সময় হল প্রায় ৯০% ভূতাত্ত্বিক সময়, যার সময়কাল ৪.৬ বিলিয়ন বছর পূর্ব থেকে ক্যাম্ব্রিয়ান যুগ শুরুর (প্রায় ৫৪.১ কোটি বছর) পূর্ব পর্যন্ত। এই যুগ তিনটি অধিযুগ: হেডিয়ান, আর্কিয়ান এবং প্রোটেরোজোয়িক যুগে বিভক্ত।
গত ৩ বিলিয়ন বছরে ১০ বারের মত আগ্নেয়গিরি থেকে বড় ধরনের অগ্নুৎপাত হয়েছে, যা পৃথিবীর পরিবেশকে পরিবর্তিত করেছে এবং কিছু বস্তুর বিলুপ্তি সাধন করেছে।
হেডিয়ান যুগ হল ৪.৬-৪ গিগা বছর পূর্বে উল্কাবর্ষণ-বহুল অধিযুগ। সেই সময় সূর্যের চারপাশে গ্যাস এবং ধূলিকণার এক বৃহৎ মেঘের মধ্যে সৌরজগৎ গঠিত হয়, যার বৃদ্ধির ফলে ৪,৫০০ মিলিয়ন বছর পূর্বে পৃথিবী গঠিত হয়েছিল। হেডিয়ান যুগ আনুষ্ঠানিকভাবে স্বীকৃত নয়, প্রাপ্ত কঠিন পাথরের নথি থেকে এই যুগের কালক্রম নির্ণয় করা হয়। প্রাপ্ত প্রাচীনতম গোমেদ-মণির বয়স প্রায় ৪,৪০০ মিলিয়ন বছর।
আর্কিয়ান যুগের ব্যপ্তি ছিল ৪,০০০ থেকে ২,৫০০ মিলিয়ন বছর পূর্ব পর্যন্ত। এই সময়ের ভূত্বকীয় পাতের ধরন ভিন্ন ছিল। ভূত্বক শীতল থাকার ফলে শিলা এবং মহাদেশীয় পাতগুলির গঠন শুরু হয়েছিল।
প্রোটেরোজোয়িক যুগের ব্যপ্তি ছিল ২,৫০০ থেকে ৫৪১ মিলিয়ন বছর পূর্ব পর্যন্ত। এটি হল আধুনিক ভূত্বকীয় পাত গঠনের পর্যায়। এই সময়ে প্রথম প্রাণীকুলের আবির্ভাব ঘটে।
বহুজাতিকতা
বহুজাতিকতা বলতে ভিন্ন জাতিগত পটভূমির মানুষের একটি দেশে বা অন্য নির্দিষ্ট ভৌগলিক অঞ্চলে একত্রে বসবাস করাকে বুঝায়। ব্যক্তিবর্গের নিজেদের বহু জাতির লোক বলে পরিচয় দেয়ার ক্ষমতা এবং ইচ্ছাও এর সাথে সম্পর্কিত। ভিন্ন জাতির মানুষ যখন একটি নির্দিষ্ট জায়গায় বসবাস করে, বিশেষ করে অভিবাসন, অসবর্ণ বিয়ে, বাণিজ্য, বিজয়লাভ এবং যুদ্ধ-পরবর্তী ভূমি-বিভাগের মাধ্যমে তখন এমনটি হয়ে থাকে। প্রফেসর উইলিয়াম এইচ. ম্যাকনেইল বহুজাতিকতা নিয়ে তার ভাষণে উল্লেখ করেন যে বিভিন্ন জাতি নিয়ে সংস্কৃতি তৈরী হওয়াই সামাজিক নিয়ম। দেশ ও ধর্মের উপর এটির অনেক রাজনৈতিক ও সামাজিক প্রভাব রয়েছে।
সকল দেশে না হলেও বেশিরভাগ দেশেই কম বেশি বহুজাতিকতাদের লক্ষ্য করা যায়, তারমধ্যে মার্কিন যুক্তরাষ্ট্র ও কানাডাতে অধিক পরিমাণে এবং জাপান ও পোল্যান্ড-এ তুলনামূলক কম। বহুজাতিকতাের পরিমাণের বিরুদ্ধে সাম্প্রতিক সমাজে কিছু বিতর্কের জন্ম দিচ্ছে, তারমধ্যে একটি বিশ্বাস হচ্ছে এটি প্রত্যেক সমাজের সবলতাকে দূর্বল করে দিচ্ছে এবং আরেকটি ধারণা হচ্ছে বহুজাতিকতা দেশের রাজনৈতিক- জাতিগত ব্যাপারগুলো নির্দিষ্ট জাতির জন্য আলাদা আইন হলে বেশি ভালভাবে কার্যকর করা যায়।
১৯৮৫ সালে বহুজাতিকতা বিষয়ে অভিজ্ঞ কানাডিয়ান ইতিহাসবেত্তা অধ্যাপক উইলিয়াম এইচ. ম্যাকনেইল টরেন্টো বিশ্ববিদ্যালয়ে বহুজাতিকতা-এর অতীত ও বর্তমান সাংষ্কৃতি নিয়ে তিনটি ভাষণ দেন। তার ভাষণের প্রধান গবেষণামূলক উপস্থাপনটি ছিল যে বিভিন্ন জাতি নিয়ে সমাজের গঠনই সাংস্কৃতির আদর্শ নিয়ম। ম্যাকনেইলের মতে সমজাতি সমাজকে আদর্শ ধারণা করার ব্যাপারটি ১৭৫০ থেকে ১৯২০ সালে পশ্চিম ইউরোপ-এ গড়ে ওঠে কারণ তখন সমাজের রাজনৈতিক সংগঠনগুলো একক জাতীয়তাবাদী বিশ্বাসের উপর ভিত্তি করে গড়ে উঠেছিল। ম্যাকনেইল বিশ্বাস করেন যে প্রথম বিশ্বযুদ্ধ-এর সময়ে সমজাতি রাষ্ট্রের ধারণাটি দূর্বল হতে শুরু করে।
বহুজাতিকতা রাষ্ট্রে বিভেদ সৃস্টি করে, রাজনৈতিকভাবে স্থানীয় ও জাতীয় সরকারের সব জাতিগোষ্ঠীকে সন্তুষ্ট করার প্রচেষ্টাকে জটিল করে তোলে। বহু রাজনীতিবিদ তাদের দেশে বিভিন্ন জাতিগত পরিচয়ে এবং পুরো জাতির সামগ্রিক পরিচয়ে সমতা আনার চেষ্টা করেন। জাতীয়তাবাদও এসব রাজনৈতিক বিতর্কে বড় ভূমিকা রাখে কারণ বহুজাতিকতা রাষ্ট্রের জাতীয়তাবাদের গণতান্ত্রিক বিকল্প হলো সাংস্কৃতিক বহুত্ববাদ এবং ক্ষমতা ভাগাভাগি। জাতিয়তাবাদের ধারণাটি জাতিগত হবার পরিবর্তে সামাজিক হওয়ার ফলে সাংস্কৃতিক বৈচিত্র্য, পরিচয় ভাগাভাগি করার চেতনা এবং বংশের উপর ভিত্তি না করেই সম্প্রদায় গঠিত হয়। একাধিক সাংস্কৃতি নিয়ে গঠিত রাষ্ট্রগুলো সাংবিধানিকভাবে বিকেন্দ্রিক বা এককেন্দ্রিক হতে পারে (যেমন গ্রেট ব্রিটেন) বা ফেডারেল রাষ্ট্র (যেমন বেলজিয়াম, সুইজারল্যান্ড, বা কানাডা)। এইসব বহুজাতিকতা অঞ্চলে জাতিগত দলগুলো রাষ্ট্রবিরোধী হয় না তবে তারা রাষ্ট্রে সর্বোচ্চ ক্ষমতা দাবি করে। অনেক বহুজাতিকতা রাষ্ট্র তাদের শাসনকার্যের সিদ্ধান্ত নিতে এসব সংকটের মুখোমুখি হয়। নিচে এমন কিছু রাষ্ট্র ও অঞ্ছলের এসব সমস্যা ও তার প্রভাব উল্লেখ করা হলোঃ
ডিসি (দ্ব্যর্থতা নিরসন)
ডিসি বা DC ইংরেজি বর্ণমালার দুইটি অক্ষর। এর দ্বারা বলতে সাধারণত যা যা বোঝানো হতে পারে, তা হলোঃ
সর্দি
সর্দি ()
হলো ভাইরাসঘটিত সংক্রামক ব্যাধি যা ঊর্ধ্ব শ্বাসনালী বিশেষ করে নাককে আক্রান্ত করে। 
কণ্ঠনালি, সাইনাস ও ল্যারিংসও আক্রান্ত হতে পারে।
ভাইরাসের সংস্পর্শে আসার দুই দিনেরও কম সময়ে উপসর্গ শুরু হয়। 
উপসর্গগুলো হলো হাঁচি, কাশি, গলা ব্যথা, মাথাব্যথা, জ্বর ও রাইনোরিয়া বা নাক দিয়ে জল পড়া। 
সাত থেকে দশ দিনের মধ্যে এমনিতেই ভালো হয়ে যায়। 
কিছু উপসর্গ তিন সপ্তাহ পর্যন্ত স্থায়ী হতে পারে।
যারা অন্যান্য রোগেও আক্রান্ত তাদের ক্ষেত্রে কখনো কখনো নিউমোনিয়া হতে পারে।
কে-পপ
কে-পপ (কোরিয়ান- 케이팝) একটি সঙ্গীত রীতি যেটির উৎপত্তি দক্ষিন কোরিয়ায়। মূলত সেই দেশের Pop-Culture কেই প্রতিনিধিত্ব করছে। dance-pop, pop ballad, electropop, R&B, rock, jazz, popera, hip-hop এবং classical music এসবই K-Pop এর মধ্যে দেখা যায়। K-Pop এর জনপ্রিয়তা বাড়তে থাকে যখন ১৯৯২ সালে গঠিত ব্যান্ড 'Seo Taiji and Boys' তাদের অন্য ধাঁচের Music দর্শকের সামনে হাজির করে।
২১ শতকে জাপানিজ মার্কেট এ ঢোকার পর এর জনপ্রিয়তা আরও বাড়তে শুরু করে, এশিয়ায় বিভিন্ন Social Networking Site এর মাধ্যমে এটি দ্রুতই ভাইরাল হয়ে উঠে এবং Teenager এর মধ্যে রয়েছে এর বিপুল জনপ্রিয়তা। K-Pop এর বিস্তৃতি ল্যাটিন আমেরিকা, ভারত, উত্তর আফ্রিকা, মধ্যপ্রাচ্চে এমনকি পাশ্চাত্যের দেশগুলো পর্যন্ত।
পশ্চিমবঙ্গের জাহাজ নির্মাণ কেন্দ্রের তালিকা
পশ্চিমবঙ্গের কলকাতায় প্রধানত জাহাজ নির্মাণ কেন্দ্র রয়েছে।কলকাতা দেশের মধ্যে প্রধান জাহাজ নির্মাণ কেন্দ্র গুলির একটি।
আসবাবপত্র
আসবাবপত্র বলতে সেই সব বস্তুকে বোঝায় যা মানুষের বিভিন্ন কাজে(যেমন : শোয়া ,বসা) সাহায্য করে ও আরামদায়ক করে।
তাছাড়া বিশেষ কিছু কাজ (যেমন:লেখা, পড়া) করার জন্য কোনো কিছুকে আনুভূমিক উচ্চতায় আনতে কিছু আসবাব সাহায্য করে।আবার ঘরের নানা সামগ্রি সাজিয়ে রাখতে আসবাব ব্যবহার করা হয় । কাঠ ,বাশ ,প্লাস্টিক ইত্যাদি উপাদান আসবাবপত্র তৈরি করতে প্রয়োজন। কারুকাজ এর মাধ্যমে আসবাবপত্র কে সুন্দর ও মনোরম করা হয়।
একটি গবেষনায় বলা হয়েছে প্রায় ত্রিশ হাজার বছর আগ থেকে মানুষ কাঠ ,পাথর ইত্যাদির সাহায্য আসবাব তৈরি শিখেছে।
স্কটল্যান্ডের ৫ হাজার বছর পুরোতন সভ্যতায় নানা ধরনের পাথরের আসবাব পাওয়া গেছে।প্রাচীন মিশরীয়রা যে নানারকম আসবাবপত্র ব্যবহার করত তার প্রমান পাওয়া গেছে।
বাংলাদেশ বা বাংলা অঞ্চলে আসবাব বলতে সাধারণত বাংলার গ্রাম দেশের মানুষের নিজেদের জন্য তৈরি আসবাব।
যেমন: খাট,বিছানা(কারুকাজ মন্ডিত )এগুলো বাংলার মানুষের সংস্কৃতির সঙ্গে জড়িয়ে থাকে।
বিভিন্ন প্রকার উপাদান আসবাব তৈরিতে ব্যবহৃত হলেও কাঠই প্রধান উপাদান। প্রায় সব রকমের কাঠ আসবাব তৈরিতে ব্যবহার হয় । শক্ত ও নরম উভয় প্রকার কাঠ ব্যবহার উপযোগি। তবে শক্ত কাঠ বেশি ভাল । ওক, মেহগনি, চেরি ইত্যাদি গাছে শক্ত কাঠ পাওয়া যায়।
হাতবন্দুক
হ্যান্ডগান হচ্ছে একটি আগ্নেয়াস্ত্র যা এক হাত অথবা উভয় হাতে ধরার উপযোগী করে নকশা করা হয়েছে। এই বৈশিষ্ট্যটি হ্যান্ডগানকে অন্যান্য দীর্ঘ আগ্নেয়াস্ত্র যেমন রাইফেল এবং শটগান থেকে আলাদা করেছে (যেগুলো সাধারণত কাঁধের সাথে বাঁধা হয়)।
হ্যান্ডগানের প্রধান উপশ্রেণিগুলো হল রিভলভার এবং পিস্তল (সিঙ্গেল শট পিস্তল, সেমি অটোমেটিক পিস্তল এবং ম্যাশিন পিস্তল অন্তর্ভুক্ত)। অন্যান্য উপশ্রেণিগুলো হল পেপারবক্স(Pepperboxes) এবং ডেরিঙ্গার(Derringers)।
অর্থের দিক থেকে "পিস্তল" এবং "হ্যান্ডগান" প্রায় একই রকম। যদিও প্রায়সময় দুই হাতে ধরে হ্যান্ডগান ব্যবহার করা হয় তবে হ্যান্ডগানের অপরিহার্য আলাদা বৈশিষ্ট্যটি হল এটির এক হাতে ধরে ব্যবহার করার সুবিধা।
"পিস্তল" শব্দটি "হ্যান্ডগান" শব্দের প্রায় সমার্থক। কিছু হ্যান্ডগান বিশেষজ্ঞ একটি প্রযুক্তিগত পার্থক্য তৈরি করেছেন যার দরুন পিস্তলকে হ্যান্ডগান এর উপশ্রেনী হিসেবে গণ্য করা হয়। আমেরিকাতে "পিস্তল" শব্দটি দ্বারা এমন একটি হ্যান্ডগানকে বোঝায় যার নলের সাথে একটি মাত্র চেম্বার(যেখানে বুলেট স্থাপন করা হয়) সংযুক্ত থাকে এবং "রিভলবার" শব্দটি দ্বারা বোঝায় যার একাধিক চেম্বার বিশিষ্ট একটি ঘূর্ণায়মান চোঙ থাকে। কিন্তু ইউকে/কমনয়েলথ এ সাধারণত এই পার্থক্য ব্যবহৃত হয়না। উদাহারন স্বরূপ বলা যায় Webley Mk VI এর সংজ্ঞা হল এটি পিস্তল, রিভলবার উভয়ই বলা হয়।
হাতে ধরার আগ্নেয়াস্ত্র প্রথম তৈরি করা হয় গণচীনে যেখানে বারুদও প্রথম আবিষ্কৃত হয়। সেগুলো ছিল Hand Cannons বা হাত কামান (যদিও সেগুলো হাতে ধরে না ছুড়ে হাতলের শেষ প্রান্ত থেকেও ছোড়া হত)। চৌদ্দশ শতাব্দী অবধি সেগুলো ইউরোপেও ব্যবহৃত হত। প্রথম হাতে ধরার আগ্নেয়াস্ত্র যাকে "পিস্তল" বলা যায় তৈরি হয় পনেরশ শতাব্দীতে, তবে এর প্রস্তুতকারক সম্পর্কে জানা যায়নি। আঠারশ শতাব্দী পর্যন্ত হাতে ধরার আগ্নেয়াস্ত্র বলতে এটাই বোঝানো হত। উনিশ শতাব্দীতে কার্যকর রিভলবার আবিষ্কৃত হয়। বিংশ শতাব্দীর মাঝামঝি পর্যন্ত "পিস্তল" এবং "রিভলবার" শব্দের মাঝে কোন পার্থক্য ছিলনা এবং "হ্যান্ডগান" শব্দটিই বহুল প্রচলিত ছিল। স্যামুয়েল কোল্ট এর আসল প্যাটেন্ট ছিল "Revolving-Breech Pistol" এর জন্য।
নিম্নে হ্যান্ডগানের প্রধান প্রধান প্রকারভেদ গুলো তাদের আবির্ভাব অনুসারে বর্ণনা করা হয়েছে। প্রতিটি শ্রেণীকে আরো কিছু উপশ্রেণীতে শ্রেণীবিভাগ করা যায়। কিছু হ্যান্ডগানকে আবার দুটি সাধারণ বৈশিষ্ট্য মাজল-লোডিং আগ্নেয়াস্ত্র(অস্ত্রের নলের সামনের দিক থেকে গুলি লোড হয়) এবং ব্রীচ-লোডিং আগ্নেয়াস্ত্র(অস্ত্রের নলের পিছন দিক থেকে লোড হয়) অনুসারেও শ্রেণীবিভাগ করা হয়।
পূর্বাঞ্চলীয় রণাঙ্গন (প্রথম বিশ্বযুদ্ধ)
প্রথম বিশ্বযুদ্ধের সর্ববৃহৎ রণাঙ্গন ছিল এর পূর্বাঞ্চলীয় রণাঙ্গন। যুদ্ধের চূড়ান্ত পর্যায়ে এই রণাঙ্গন উত্তরে বাল্টিক সাগর থেকে দক্ষিণে কৃষ্ণসাগর পর্যন্ত বিস্তৃত ছিল এবং পূর্ব ইউরোপের অধিকাংশ তথা মধ্য ইউরোপের অংশবিশেষ ছিল এই রণাঙ্গনের অন্তর্গত। পূর্বাঞ্চলের এই যুদ্ধ সংঘটিত হয় একপক্ষে রুশ সাম্রাজ্য ও রুমানিয়া এবং অপরপক্ষে অস্ট্রো-হাঙ্গেরীয় সাম্রাজ্য, বুলগেরিয়া, জার্মান সাম্রাজ্য ও অটোমান (ওসমানীয়) সাম্রাজ্যের মধ্যে। প্রসঙ্গত উল্লেখযোগ্য, দীর্ঘ ভৌগোলিক বিস্তার এবং ব্যাপক ক্ষয়ক্ষতি সত্ত্বেও প্রথম মহাযুদ্ধের এই রণাঙ্গণের ইতিহাস এর পশ্চিম রণাঙ্গনের ইতিহাস অপেক্ষা স্বল্পচর্চিত।
পূর্ব ইউরোপে যুদ্ধের সূচনা হয় রাশিয়ান ফৌজের পূর্ব প্রাশিয়া আক্রমণের সাথে সাথে। একই সঙ্গে রুশ বাহিনী উত্তরে ও দক্ষিণে যথাক্রমে জার্মান সাম্রাজ্যের পূর্ব প্রাশিয়া এবং অস্ট্রো-হাঙ্গেরীয় সাম্রাজ্যের গ্যালিসিয়া প্রদেশে দ্বিমুখী আক্রমণ চালায়। উত্তরের আগ্রাসন জার্মানরা প্রতিহত করতে সক্ষম হলেও গ্যালিসিয়ার যুদ্ধে অস্ট্রো-হাঙ্গেরীয় বাহিনীর শোচনীয় পরাজয় ঘটে। এর ফলে জার্মানী বাধ্য হয় তার সামরিক শক্তির এক বিরাট অংশ পশ্চিম ইউরোপ থেকে পূর্বাঞ্চলীয় যুদ্ধক্ষেত্রে স্থানান্তর করতে। এর ফলে পরিস্থিতির পরিবর্তন ঘটে ধীরে ধীরে এবং ১৯১৫ সাল নাগাদ সম্মিলিত জার্মান ও অস্ট্রো-হাঙ্গেরিয়ান আগ্রাসনের সামনে রাশিয়া, পোল্যান্ড ও গ্যালিসিয়া থেকে পিছু হটতে বাধ্য হয়। এর পরিপ্রেক্ষিতে জার নিকোলাস স্বয়ং সেনাবাহিনীর ভার নিজের হাতে তুলে নেন, কিন্তু তা সত্ত্বেও পরিস্থিতির বিশেষ পরিবর্তন ঘটে না।
পরবর্তী বছর ১৯১৬ এই যুদ্ধের একটি অন্যতম ঘটনাবহুল সময়। এই বছর রাশিয়া রুশ-তুর্কি ফ্রন্টে বড়সড় সাফল্য অর্জন করে। অন্যদিকে রুশ জেনারেল ব্রুসিলভ পুনরায় গ্যালিসিয়া প্রদেশে সফল অভিযান চালান, যা ইতিহাসে ব্রুসিলভ অফেন্সিভ নামে বিখ্যাত। এছাড়াও নারাচ হ্রদ, বারানাভিচি (বর্তমান বেলারুশ এর অন্তর্গত) ইত্যাদি এলাকায় রাশিয়া কেন্দ্রীয় শক্তির ওপর বিরাট আক্রমণ চালায়। এই অভিযানগুলি সামরিক দিক দিয়ে সফল না হলেও তা পশ্চিম রণাঙ্গনে মিত্রশক্তির ওপর চাপ কমাতে সাহায্য করে।
১৯১৬ সালের অপর উল্লেখযোগ্য ঘটনা রোমানিয়ার যুদ্ধে যোগদান। এবছর ই আগস্ট মাসে রোমানিয়ার সেনাবাহিনী ট্রানসিলভ্যানিয়া প্রদেশে আক্রমণ চালায়। যদিও রোমানিয়ার সাফল্য ছিল ক্ষণস্থায়ী, কারণ এর পরই দক্ষিণ দিক থেকে বুলগেরিয়ার আক্রমণ এবং জার্মান ও অস্ট্রো-হাঙ্গেরিয়ান প্রতিরোধ তথা পুনরাক্রমণে রোমানিয়া পর্যুদস্ত হয়।
মদ্যাসক্তি
অ্যালকোহলিজম বা মদ্যাসক্তি () যা অ্যালকোহল ইউজ ডিসঅর্ডার (alcohol use disorder)(AUD) নামেও পরিচিত, হলো অ্যালকোহল নামক এক ধরণের পানীয় নিয়মিত পান করার ফলে সৃষ্ট সমস্যাবলী।
পূর্বে এটাকে অ্যালকোহল অপব্যবহার ও অ্যালকোহল আসক্তি বা নির্ভরশীলতা নামে দুটি দলে ভাগ করা হত।
চিকিৎসা বিদ্যায় মদ্যাসক্তি বলা হবে যদি নিম্নের অবস্থাগুলোর মধ্যে দুই বা ততোধিক অবস্থা বিদ্যমান থাকে: একজন ব্যক্তি দীর্ঘসময় ধরে অনেক বেশি পরিমাণ অ্যালকোহল পান করে, পান করার পরিমাণ কমাতে ব্যর্থ, অ্যালকোহল পেতে ও পান করতে অনেক সময় ফুরিয়ে ফেলে, অ্যালকোহলের জন্য পাগলপারা হয়ে উঠে, অ্যালকোহল পানের পর সামাজিক ও পারিবারিক দায়িত্ব পালন থেকে দূরে থাকে, সামাজিক সমস্যা তৈরি করে, স্বাস্থ্যগত সমস্যা দেখা দেয়, ঝুঁকিপূর্ণ অবস্থার সৃষ্টি করে, অ্যালকোহল পান ছেড়ে দিলে অ্যালকোহল উইথড্রয়াল সিন্ড্রোম দেখা দেয় ও অ্যালকোহল টলারেন্স বা সহনীয়তা দেখা দেয়। 
ঝুঁকিপূর্ণ অবস্থার মধ্যে অন্যতম হলো মদ্যপ অবস্থায় গাড়ি চালানো ও অনিরাপদ যৌনমিলন। 
অ্যালকোহল শরীরের সমস্ত অঙ্গকে আক্রান্ত করতে পারে বিশেষত মস্তিষ্ক, হৃৎপিণ্ড, যকৃৎ, অগ্ন্যাশয় ও ইমিউন সিস্টেম বা রোগপ্রতিরোধ ব্যবস্থা।
সিলভার সার্ফার
সিলভার সার্ফার একটি কাল্পনিক সুপারহিরো। সিলভার সার্ফার মার্ভেল কমিকস এর দ্বারা প্রকাশিত আমেরিকান কমিক বই এ দেখা যায়। সিলভার সার্ফার চরিত্রটি চলচিত্র, টেলিভিশন এবং ভিডিও গেম এ দেখা যায়। চরিত্রটি জ্যাক কার্বি তৈরি করেছেন, এবং চরিত্রটি প্রথম দেখা যায় কমিক বই Fantastic Four #48, যা ১৯৬৬ সালে প্রকাশিত হয়।
সিলভার সার্ফার ধাতব চামরা দিয়ে গঠিত মানুষের মত দেখতে একজন ব্যক্তি যে সার্ফবোর্ডের মত দেখতে মহাকাশযানের মাধ্যমে মহাশুন্যে ভ্রমন করতে পারে।
মূলত জেন লা গ্রহের একটি তরুণ যার নাম Norrin Radd একজন জ্যোতির্বিজ্ঞানী, তিনি তার গ্রহকে গ্রহ ভক্ষনকারী গ্যালাক্টাস এর কাছ থেকে রক্ষা করেন, যার বিনিময়ে তিনি গ্যালাক্টাসের ভাড়াটিয়া হিসেবে নিযুক্ত হয়।
গ্যালাক্টাস তার কসমিক শক্তির একটি ক্ষুদ্র অংশ নরেন রেড কে দিয়ে দেয়, তারপরে নরেন রেড সুবিশাল ক্ষমতা, একটি নতুন শরীর এবং একটা সার্ফবোর্ড মত মহাকাশ যান, যার উপর চড়ে তিনি আলোর চেয়ে দ্রুত ভ্রমণ করতে পারে । এখন তিনি সিলভার সার্ফার নামে পরিচিত।
সিলভার সার্ফার মহাশুন্য ভ্রমন করে আর গ্রহ খুজে বেড়ায় গ্যালাক্টাসের খাওয়ার জন্য। যখন তাঁর ভ্রমন তাকে পৃথিবীতে নিয়ে আসে, তখন তার Fantastic Four দলের সাথে সাক্ষাৎ হয়। এই Fantastic Four সুপারহিরো দলটি তার মানবতা এবং আত্মা কৌলীন্য কে পুনরায় জাগ্রত করতে সাহায্য করে . Galactus এর সাথে বিরোধিতা করায় সিলভার সার্ফার কে শাস্তি হিসেবে পৃথিবীতে নির্বাসিত করা হয়.
২০১১ সালে, আইজিএন তার "শীর্ষ ১০০ কমিক হিরোস" তালিকায় সিলভার সার্ফার ৪১ তম স্থান পান। সিলভার সার্ফার কে ২০০৭ সালের ছবি Fantastic Four: Rise of the Silver Surfer এ দেখা যায়, তার চিত্র ডগ জোন্স দ্বারা অঙ্কিত এবং কন্ঠ প্রদান করেছিলেন Laurence Fishburne।
স্কেলেবল ভেক্টর গ্রাফিক্স
স্কেলেব্‌ল ভেক্টর গ্রাফিক্স (Scalable Vector Graphics বা সংক্ষেপে SVG) হল চিত্র (গ্রাফিক্স) উপস্থাপনের জন্য এক -ভিত্তিক যা ইন্টারএক্টিভিটি এবং অ্যানিমেশনের জন্যও কার্যকরী। এটি ওয়ার্ল্ড ওয়াইড ওয়েব কন্‌সর্টিয়াম (World Wide Web Consortium, W3C) দ্বারা উদ্ভাবিত, 1999 থেকে প্রচলিত এক মুক্ত মান ()।
SVG চিত্র এবং তার আচরণসমূহ সংজ্ঞাত থাকে XML টেক্স্‌ট ফাইলে। ফলে এদের অনুসন্ধান করা, সূচনাবদ্ধ করা, স্ক্রীপ্ট দ্বারা প্রকাশ করা সম্ভব হয়। XML ফাইল হিসাবে, SVG চিত্র কোনো টেক্স্‌ট সম্পাদনাকারী সফ্‌টওয়্যার() কিম্বা কোনো চিত্রাঙ্কন-সফ্‌টওয়্যার উভইয়ের দ্বারাই তৈরি এবং সম্পাদনা করা যায়।
মোজিলা ফায়ারফক্স্‌, ইন্টারনেট এক্সপ্লোরার, গুগ্‌ল ক্রোম, অপেরা, সাফারি, মাইক্রোসফ্‌ট এজ (Mozilla Firefox, , Google Chrome, Opera, , ) প্রভৃতি সকল আধুনিক ওয়েব ব্রাউজার()-এই SVG চিত্র ফুটিয়ে তলার ব্যবস্থা () থাকে।
-এ 1998 সাল নাগাদ ভেক্টর গ্রাফিক্স্‌ উপস্থাপনার জন্য ছয়টি প্রতিদ্বন্দ্বি প্রস্তাবনা জমা পড়ে। এরপর SVG নির্মানের পর্যায় চলেছে 1999 থেকেই। প্রাথমিক SVG কর্মসমিতি জমা পড়া কোনো বাণিজ্যিক প্রস্তাবনা ভিত্তিক রূপায়ন না ক'রে, তাদের তথ্যগুলির সাহায্যে নতুন এক মার্কআপ ভাষা উদ্ভাবন করার সিদ্ধান্ত নেয়।
SVG তিন ধরনের চিত্র-বস্তু নিয়ে কাজ করতে পারেঃ আকার (vector graphics shapes), যেমন সঞ্চারপথ- সরল ও বক্র রেখা সমন্বিত সীমা, বিটম্যাপ চিত্র () এবং টেক্স্‌ট(লেখা)। গ্রাফিক বস্তুসমূহের শ্রেনীবিন্যাস করা যায়, সৌন্দর্যায়ন করা যায়, রূপান্তর করা যায় ও পূর্বনির্ধারিত বস্তুতে করা যায়। মূল সুবিধাগুলির মধ্যে রয়েছে ট্রান্সফরমেশন (), ক্লিপিং পাথ(), আলফা মাস্ক্‌স(), ফিল্টার এফেক্টস() এবং টেম্‌প্লেট অবজেক্টস। SVG চিত্র ক্রিয়াশীল() হতে পারে আর তাতে চলচ্ছবি () থাকতে পারে, যা হতে পারে SVG XML উপাদান দ্বারা, কিম্বা SVG  (DOM) ভিত্তিক স্ক্রীপ্টিং () এর সাহায্যে। SVG দৃশ্য রূপায়ন করতে ব্যবহার করে এবং লিপিকরণের জন্য ব্যবহার করে । সহ, টেক্স্‌ট সাধারণ লেখা হিসাবে SVG DOM-এর মধ্যে ব্যবহার হওয়ার ফলে, SVG চিত্রণের বৃদ্ধি পায়।
SVG সংজ্ঞা 1.1 সংস্করণে পরিণতি পায় 2011 সালে। অপেক্ষাকৃত কম গণনা শক্তি এবং চিত্রণ শক্তির জন্য দু' ধরণের মোবাইল SVG প্রোফাইল ('Mobile SVG Profiles') হয়, ক্ষুদ্র-SVG (SVG Tiny) আর সাধারণ SVG (SVG Basic)। স্কেলেবল ভেক্টর গ্রাফিক্স 2, 15-ই সেপ্টেম্ব্র 2016 তে এক W3 প্রার্থী সুপারিশ () হয়েছিল। SVG 2 তে SVG 1.1 এবং SVG Tiny 1.2-এর অতিরিক্ত বহু নতুন সুবিধা যুক্ত হয়।
যদিও SVG সংজ্ঞা প্রাথমিক ভাবে গুরুত্ব প্রদান করে -কেই, এর গঠনের মধ্যে অ্যাডোব-এর এর মতো পৃষ্ঠা বর্ণনা ভাষার ক্ষমতা রয়েছে। এতে সমৃদ্ধ গ্রাফিক্স-এর ব্যবস্থা রেছে, আর দৃশ্যসজ্জার জন্য এটি CSS-এর সাথে মানানসই। মুদ্রিত পৃষ্ঠায় প্রতিটি গ্রাফিক চিহ্ন এবং চিত্রকে নির্দিষ্ট অভিষ্ট স্থানে স্থাপন করার উপযুক্ত তথ্য ব্যবস্থা SVG-র আছে। SVG-র একটি মুদ্রণ-প্রধান অধিঃশ্রেনী (, সত্ত্বাধিকারী , ,  and ) বর্তমানে একটি কার্যকরী খসড়া।
SVG চিত্র গতিশীল ও ক্রিয়শীল হতে পারে। উপাদানসমূহের সময়-ভিত্তিক পরিবর্তন বর্ণিত হতে পারে দ্বারা, অথবা নির্ধারিত হতে পারে কোনো লিপিকরণ ভাষায় (, যেমন  বা )। W3C স্পষ্ট ভাবে SMIL কে SVG অ্যানিমেশনের প্রামান্য হিসাবে সুপারিশ করে। তবে আগষ্ট 2015 নাগাদ SMIL কে তীব্র ভাবে করা হয় ।
"onmouseover, "onclick"" প্রভৃতি বহুসংখ্যক ঘটনা পরিচালক () অরোপিত করা যায় SVG চিত্র-বস্তু সমূহের উপর।
মুভি ক্যামেরা
মুভি ক্যামেরা, চলচ্চিত্র ক্যামেরা বা সিনে-ক্যামেরা হচ্ছে ফটো ক্যামেরার একটি টাইপ যা একটি ছবি সেন্সর-এর ওপরে বা একটি ফিল্ম-এর ওপরে ফটো-এর একটি দ্রুত ক্রম নেয়।একটি স্থির ক্যামেরা, যা একটা সময়ে একটা ছবি তুলতে পারে, অন্যদিকে সিনেমা ক্যামেরা ছবির একটি সারি নেয়; প্রত্যেক ছবি একটি "ফ্রেম" গঠন করে। এটা একটি থেমে থেমে কৌশল-এর মধ্য দিয়ে সম্পাদন করা হয়।ফ্রেমগুলো পরে একটি সুনির্দিষ্ট গতিতে সিনেমা প্রজেক্টরে চালানো হয়, যাকে ফ্রেম রেট বলা হয়(প্রতি সেকেন্ডে ফ্রেম সংখ্যা)।যখন ছবিগুলো একটি নির্দিষ্ট ফ্রেম রেটে দেখানো হয় তখন একজনের চোখ ও মস্তিষ্ক আলাদা আলাদা ছবিগুলো একসাথে জোড়া দিয়ে একটা গতির ভ্রম দেখতে পায়।
২০১০ সাল থেকে চলচ্চিত্র ভিত্তিক মুভি ক্যামেরা গুলো ডিজিটাল মুভি ক্যামেরা দ্বারা প্রতিস্থাপিত হয়।
একাধিক ক্যামেরা একটি ঘটনাস্থল-এর এক-একটি একাকী কোণ রেকর্ড করতে পাশাপাশি রাখা হয় আর রানটাইম জুড়ে পুনরায় করা হয়.
৯.৫ মি.মি ফরম্যাটে ব্যবহার করা মুভি ক্যামেরাগুলো দ্বিতীয় বিশ্বযুদ্ধের আগে থেকেই পাওয়া যাচ্ছিল। তৎক্ষণাৎ যুদ্ধোত্তর সময়ে উত্থান দিতে ঘরোয়া সিনেমায় মুভি ক্যামেরার ব্যবহার বেশ জনপ্রিয় ছিল। যুদ্ধপূর্ব মডেল-এর সাপেক্ষে, এই ক্যামেরা ছিল ছোট, হালকা, মোটামুটি অত্যাধুনিক আর সাশ্রয়ী।
১৯২১ সালে একটি অত্যন্ত আঁটসাঁট ৩৫ মিমি এর মুভি ক্যামেরা 'কিনামো(Kinamo)' যা 'এমানুয়েল গোল্ডবার্গ(Emanuel Goldberg)' নকশা করেন অপেশাদার ও আধা-পেশাদার সিনেমার জন্য। ১৯২৩ এটার সাথে একটি স্প্রিং মোটর লাগানো হয় যাতে সহজেই নাড়ানো যায়। কিনামো ১৯২০ এর পরে এবং ১৯৩০ এর প্রথম দিকে জরিস ইভেন্স(Joris Ivens) এবং অন্যান্য আভান্ত-গ্রাদ এবং তথ্যচিত্র নির্মাতাদের দ্বারা ব্যবহৃত হয়।
একটি মৌলিক মডেলে একটি একক স্থির অ্যাপারচার / ফোকাস লেন্স থাকতে পারে যদিও, একটি উন্নত সংস্করণ বিভিন্নমুখী অ্যাপারচার এবং ফোকাল লেন্থ তিন বা চার লেন্স থাকতে পারে। একটি ভালো মানের ক্যামেরার সাথে বিভিন্ন পরিবর্তনশীল, ফোকাস করার লেন্স অথবা একটি জুম লেন্সও আসতে পারে। লক্ষ্যদর্শক সাধারনত দৃষ্টির সাথে সমান্তরালে বা ক্যামেরার বডির উপরে ছিল। ১৯৫০-এর দশকে এবং ১৯৬০-এর দশকে এই ক্যামেরা মানের বৈচিত্র সঙ্গে অবিরত মোটর দ্বারা চালিত হয়। একটা সহজ পদ্ধতি শুধুমাত্র 30 সেকেন্ডের জন্য ক্যামেরাকে চালিয়ে রাখতে পারে, যেখানে একটি গতি বাড়ানোর ড্রাইভ ক্যামেরা দিনে ৭৫-৯০(প্রমিত গতি এ) সেকেন্ড চালাতে পারতো।
২০০০ সালে ডিজিটাল ভিডিও ক্যামেরা এর আবির্ভাব দ্বারা অপেশাদারদের জন্য এই ধরনের ফরম্যাট এবং ক্যামেরা দ্রুত বাতিল হয়ে যায়।.২০১০ সাল থেকে অপেশাদাররা ক্রমাগত স্মার্টফোনের দিকে ঝুকে পড়ে।
শিশুদের জন্য পাঠ
শিশুদের জন্য পাঠ একটি ধারাবাহিক যা চার বয়সের অভিযোজিত পড়া যা লিখেছিলেন ১৮শ শতকের ব্রিটিশ কবি ও প্রাবন্ধিক আন্না লেইতিতিয়া বারবল্ড (Anna Laetitia Barbauld)। ১৭৭৮ এবং ১৭৭৯ সালে প্রকাশিত বইটি অ্যাংলো-আমেরিকান বিশ্বের শিশু সাহিত্যের একটি বিপ্লবের সূচনা।প্রথমবারের মতো সন্তানের পাঠের চাহিদা গুরুত্বসহকারে বিবেচনা করা হয়, মুদ্রণশৈলীগত দিক থেকে অতিসহজ হওয়ায় শিশুদের পাঠে কোন অসুবিধা হয় না। প্রথম বিক্ষোভের মধ্যে অ্যাংলো-আমেরিকান শিশু সাহিত্যে অভিজ্ঞতা সংক্রান্ত স্কুলশিক্ষার বই আলাপচারী শৈলী, যা রচিত একটি মা ও তার ছেলের প্রাকৃতিক বিশ্ব নিয়ে আলোচনার। জন লোক (John Locke)-এর শিক্ষাগত তত্ত্ব-এর ওপরে, বারবল্ড (barbauld)-এর বই, বোধ-এর মধ্য দিয়ে শেখায় জোর দেয়।
ফারুক আহমদ পাটোয়ারী
ফারুক আহমদ পাটোয়ারী (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর প্রতীক খেতাব প্রদান করে।
ফারুক আহমদ পাটোয়ারীর জন্ম চাঁদপুর জেলার ফরিদগঞ্জ উপজেলার হুগলি (পাটোয়ারী বাড়ি) গ্রামে। তাঁর বাবার নাম সোনা মিয়া এবং মায়ের নাম রতুননেছা। তাঁর স্ত্রীর নাম জাহানারা বেগম। তাঁর দুই ছেলে এক মেয়ে।
পাকিস্তান সেনাবাহিনীতে চাকরি করতেন ফারুক আহমদ পাটোয়ারী। ১৯৭১ সালের মার্চে ছুটিতে বাড়িতে ছিলেন। মুক্তিযুদ্ধ শুরু হলে যুদ্ধে যোগ দেন। প্রতিরোধযুদ্ধ শেষে যুদ্ধ করেন ২ নম্বর সেক্টরের নির্ভয়পুর সাব সেক্টরে।
চাঁদপুর জেলার ফরিদগঞ্জ উপজেলার শাশিয়ালী গ্রামে ১৯৭১ সালের ২৯ জুলাই একদল মুক্তিযোদ্ধা অবস্থান করছিলেন শাশিয়ালীর হাজীবাড়িতে। দুপুর আনুমানিক ১২টার সময় সময় কয়েকজন গ্রামবাসী তাঁদের জানান, ১৫-১৬টি নৌকা করে পাকিস্তানি সেনারা শাশিয়ালীর দিকে আসছে। তাদের সঙ্গে আছে পুলিশ ও রাজাকার। কিছুক্ষণ পর গ্রামবাসী মুক্তিযোদ্ধাদের আবার জানান, পাকিস্তানি সেনাদের আরেকটি দল কড়ইতলীর ভেতর দিয়ে হেঁটে আসছে। মুক্তিযোদ্ধারা খবর পেয়ে দ্রুত দুই ভাগে বিভক্ত হয়ে পাকিস্তানি সেনাদের মোকাবিলার প্রস্তুতি নিলেন। নৌকা মুক্তিযোদ্ধাদের অস্ত্রের নাগালের মধ্যে আসামাত্র একযোগে গর্জে ওঠে সবার অস্ত্র। চার-পাঁচজন পাকিস্তানি সেনা এবং সাত-আটজন রাজাকার ও পুলিশ সঙ্গে সঙ্গে নিহত হয়। চার-পাঁচটি নৌকা পানিতে ডুবে যায়। পালিয়ে যাওয়া একদল পাকিস্তানি সেনাকে দেখতে পেয়ে মুক্তিযোদ্ধারা তাদের নিঃশব্দে ঘিরে ফেললেন। মুক্তিযোদ্ধা ফারুক আহমদ পাটোয়ারী, অলিউল্লাহ পাটোয়ারী, এরশাদ উল্লা, আবদুল মতিন পাটোয়ারীও সহ অনেক মু্ক্তিযোদ্ধা ছিলেন এ দলে। ফারুক আহমদ পাটোয়ারীর এলএমজি সবার আগে গর্জে উঠল তাঁর অস্ত্র। পাকিস্তানি সেনাদের দিক থেকে কোনো প্রত্যুত্তর না আসায় মুক্তিযোদ্ধারা গুলি ছোড়া বন্ধ করলেন। ফারুক আহমদ পাটোয়ারী ভাবলেন পাকিস্তানি সেনারা সব শেষ। এলএমজি কাঁধে নিয়ে তিনি যেই উঠে দাঁড়িয়েছেন, অমনি তাঁর দিকে ছুটে এল একঝাঁক গুলি। মাটিতে লুটিয়ে পড়লেন তিনি। 
সেখানে শুকনো জায়গা তেমন ছিল না। ফলে পাকিস্তানি সেনারা পাল্টা আক্রমণ চালাতে ব্যর্থ হয়। একপর্যায়ে তারা ছত্রভঙ্গ হয়ে বিভিন্ন দিকে ছড়িয়ে পড়ে। বিভিন্ন স্থানে খণ্ড খণ্ড যুদ্ধ চলতে থাকে। পাকিস্তান সেনাবাহিনীর ছয়-সাতজনের একটি দল আশ্রয় নেয় এক আখ খেতে। ফারুক আহমদ পাটোয়ারীসহ কয়েকজন মুক্তিযোদ্ধা তাদের দেখতে পেয়ে ঘেরাও করেন। ওই সময় সেনাদের তিন-চারজন একটি মাচানে বসে এবং বাকিরা খেতের পাশে আড়ালে পজিশনে ছিল। ফারুক আহমদ পাটোয়ারী তাঁর এলএমজি দিয়ে প্রথম গুলি শুরু করেন। সে কয়জন মাচানে বসে ছিল, তারা এলএমজির গুলিতে সঙ্গে সঙ্গে নিহত হয়। ফারুক আহমদ পাটোয়ারী মনে করেছিলেন সব পাকিস্তানি সেনা নিহত হয়েছে। তিনি উঠে দাঁড়ানোমাত্র বেঁচে যাওয়া পাকিস্তানি সেনারা তাঁকে লক্ষ্য করে গুলি করে। তখন তিনি আহত হন। সহযোদ্ধারা তাঁকে দ্রুত উদ্ধার করে পাঠালেন চিকিৎসকের কাছে। সহযোদ্ধারা তাঁর মরদেহ বাড়িতে পাঠিয়ে দেন। একই এলাকায় ছিল তাঁর গ্রামের বাড়ি। পারিবারিক কবরস্থানে তাঁকে সমাহিত করা হয়।
হয়রানি
হয়রানি বা নিপীড়ন আক্রমণাত্মক.আচরণের বহিঃপ্রকাশ। ইহা সাধারনত সেই সকল আচরণকে বোঝায় যার দ্বারা কেউ অস্বস্থি বা বিচলিত বোধ করে এবং তার পুনরাবৃত্তি করা হয়।আইনী বোধে যার দ্বারা কাউকে পীড়া দেওয়া বা ভীতিপ্রদর্শন করাকে বোঝানো হয়। যৌন হয়রানির শিকার ব্যাক্তির নিকট যৌন হয়রানি নাছোড়বান্দা আর অনাকাঙ্ক্ষিত যৌনতার দিকে অগ্রসর করে, বিশেষত কর্মক্ষেত্রে, যেখানে অস্বীকার করার পরিণাম হচ্ছে সম্ভাব্য অসুবিধা।
ফরাসি শব্দ থেকে একটি ধার করা শব্দ, যা ঘুরে ছিল ইতিমধ্যে ১৫৭২ সালে সত্যায়িত অর্থ 'আযাব', 'বিরক্তি', 'বিরক্ত', 'কষ্ট' এবং পরবর্তীতে ১৬০৯ এর হিসাবে 'ক্লান্ত হওয়ার শর্ত' , 'অতিরিক্ত' উল্লেখ করা হয়েছে যেমন প্রায় 1618 সাল থেকে ইংরেজি ভিত্তিক হয়। ১৫২৭ সনে 'থুচাইডিডস যুদ্ধের ইতিহাস' নামক ল্যাটিন থেকে ফরাসী অনুবাদে [./Harassment#cite_note-5 [5]]
ইলেক্ট্রনিক হয়রানি হল ইলেক্ট্রোম্যাগনেটিক তরঙ্গ ব্যবহারের একটি অপ্রমাণিত বিশ্বাস .যাদের টার্গেট করা হয় তাদের ক্ষেত্রে সাধারনত শ্রবণশক্তি সংক্রান্ত দৃষ্টিভ্রম, মনের বিভ্রমজনিত গোলযোগ, বা অন্য মানসিক রোগের সাক্ষ্য প্রমান মিলেছে মনবিজ্ঞানীদের মাধ্যমে।
বাড়িমালিক হয়রানি হচ্ছে ইচ্ছুক সৃষ্টি,বাড়িওয়ালা বা তার এজেন্ট-এর দ্বারা, একটি ভাড়া কন্ট্র্যাক্ট-এর অবস্থা যা হচ্ছে অস্বাচ্ছন্দ্যকর এক বা একাধিক ভাড়াটিয়ার জন্য ইচ্ছা পরিবর্জন করা। এটা একটি কৌশলগত পরিকল্পনা যা ঘন ঘন খোঁজা হয় কারন এটা উচ্ছেদ-এর সাথে দামী আইনী খরচ আর সম্ভ্যাব্য সমস্যা জড়িত। তথাপি, যখন একটি অপরাধ প্রক্রিয়ায় সাধন করা হয় আর এর পেছনে ঘটিত প্রতিটি উপাত্ত কোর্টে প্রমান করা হয়, তখন উপাত্তগুলো আইনি ক্ষেত্রে একটি উত্যক্ত হওয়া উপাদানে বিবেচনা করা হয়, এইভাবে অপরাধীকে অনমনীয় দণ্ডে দন্ডিত করা হয়।
মোবাইল নিপীড়ন হচ্ছে ক্ষুদে বার্তা, যৌন বার্তা, ফটো বার্তা, ভিডিও বার্তা, বা ভয়েসমেইল যেকোনো ধরনের পাঠানোকে নির্দেশ করে যা অপর একটি মোবাইল ফোন থেকে হুমকি দেয়, যন্ত্রণা দেয়, বা এই বার্তার প্রাপক অপদস্থ করে। এটা সাইবার দূর্বলতা থেকে ভয় দেখানো।
হেকলার ও কক এমপি৫
হেক্লার ও কক এম্ পি ৫ (,)  জার্মানিতে প্রস্তুতকৃত একটি ৯ মিঃমিঃ সাবমেশিনগান । ১৯৬০ এর দশকে জার্মানির  অস্ত্র প্রস্তুতকারক Heckler & Koch GmbH (H&K) এর একদল ইঞ্জিনিয়ারদের দ্বারা এর নক্শা প্রনয়ন ও প্রস্তুত করা হয়। এই সাবমেশিনগানটির ১০০র বেশি রুপভেদ আছে।
এম্ পি ৫ বিশ্বের একটি অন্যতম বহুল ব্যবহৃত সাবমেশিনগান, ৪০ টি দেশ এবং অসংখ্য নিরাপত্তা বাহিনী, আইন প্রয়োগকারী সংস্থা, গোয়েন্দা ও নিরাপত্তা সংস্থা এটি ব্যবহার করে।
অ্যাপোপটোসিস
অ্যাপোপটোসিস গ্রীক শব্দ "ἀπόπτωσις" থেকে এসেছে যার অর্থ পড়ে যাওয়া। মূলত অ্যাপোপটোসিস হলো সুপরিকল্পিতভাবে দেহকোষের মৃত্যু ঘটা যা বহুকোষী প্রাণীর ক্ষেত্রে হয়ে থাকে। প্রাণরাসায়নিক ঘটনাবশত কোষের নানান পরিবর্তন সহ মৃত্যু হয়। কোষীয় প্লাজমা মেমব্রেনের প্রসারিত হয়ে ফুলে যাওয়া, কোষীয় সংকোচন, নিউক্লিয়াসের ভাঙ্গন, ক্রোমাটিনের ঘনত্ব বৃদ্ধি, ক্রোমোজমীয় ডিএনএ এর ভাঙ্গন, গ্লোবাল এমআরএনএ (মেসেঞ্জার আরএনএ) এর ক্ষয় হলো এই সকল পরিবর্তনের মধ্যে অন্যতম। প্রাপ্তবয়স্ক মানুষের দেহে গড়ে প্রায় ৫০-৭০ মিলিয়ন (৫-৭ কোটি) কোষ অ্যাপোপটোসিসের কারণে মারা যায়। গড়ে ৮-১৪ বছরের শিশুদের ক্ষেত্রে গড়ে ২০-৩০ মিলিয়ন (২-৩ কোটি) কোষ অ্যাপোপটোসিস প্রক্রিয়ায় মরে।
অ্যাপোপটোসিস অত্যন্ত সূচারুভাবে নিয়ন্ত্রিত দৈহিক প্রক্রিয়া যা জীবের দেহের জন্য উপকারী এবং এটি আঘাতজনিত কোষীয় মৃত্যু বা পচন (নেক্রোসিস) থেকে সম্পূর্ণ ভিন্ন। উদাহরণস্বরূপ, বর্ধিষ্ণু ভ্রূণে অ্যাপোপটোসিসের ফলে দুই আঙ্গুলের মধ্যবর্তী কোষসমূহ মারা যায় বলেই হাত ও পায়ের আঙ্গুলসমূহ আলাদাভাবে তৈরি হয়। অ্যাপোপটোসিসের ফলে কোষ ভেঙ্গে অসংখ্য কোষীয় খন্ড তৈরি হয় যা দ্রুতই ফ্যাগোসাইটিক কোষ গ্রাস করে নিজের অভ্যন্তরে নিয়ে এগুলো অপসারণ করে ফেলে। প্রক্রিয়াটি এত দ্রুত হয় যেন এই খন্ডিত কোষের কোনো অভ্যন্তরীণ অংশ ছাড়া পেয়ে পার্শ্ববর্তী কোষসমূহের সংস্পর্শে এসে তাদের কোনো ক্ষতি করতে না পারে। নেক্রোসিসে এমন ঘটনা ঘটেনা।
অ্যাপোপটোসিস একটি অত্যন্ত নিয়ন্ত্রিত প্রক্রিয়া যেহেতু একবার শুরু হয়ে গেলে তা আর বন্ধ করা যায়না। অ্যাপোপটোসিস দুইভাবে হতে পারে-দুই ধরণের প্রক্রিয়াতেই ক্যাসপেজ নামক এক প্রকার প্রোটিয়েজ এনজাইম (যা প্রোটিনকে ভেঙ্গে ফেলে) কার্যকর করে যা কোষকে মেরে ফেলে। দুটো প্রক্রিয়ায়ই প্রথমে প্রারম্ভিক ক্যাসপেজ কার্যকরী হয় এবং পরবর্তীতে সেটি ঘাতক ক্যাসপেজকে সক্রিয় করে তোলে যা কোষীয় প্রোটিনসমূহকে এলোপাতাড়ি ভাবে ভেঙ্গে কোষের মৃত্যু নিশ্চিত করে।
১৯৯০ সালের পর থেকে অ্যাপোপটোসিস নিয়ে গবেষণা ব্যাপকভাবে বৃদ্ধি পেয়েছে। শারীরবৃত্তীয় প্রক্রিয়া হিসেবে এর গুরুত্বের পাশাপাশি ত্রুটিপূর্ণ অ্যাপোপটোটিক প্রক্রিয়া নানান রোগ-ব্যাধির জন্যও দায়ী। অতিরিক্ত অ্যাপোপটোসিস যেমন দেহের অবক্ষয় ঘটায়, তেমনি অপর্যাপ্ত অ্যাপোপটোসিসের ফলে অনিয়ন্ত্রিত কোষীয় বিভাজন হয় যা সূচনা করতে পারে ক্যান্সারের। কিছু কিছু ফ্যাক্টর যেমন- ফাস রিসেপ্টর ও ক্যাসপেজ অ্যাপোপটোসিসকে বৃদ্ধি করে, অপরপক্ষে, বিসিএল-২ গোত্রের প্রোটিনসমূহ অ্যাপোপটোসিসের মাত্রা হ্রাস করে।
১৮৪২ সালে জার্মান বিজ্ঞানী কার্ল ভগট প্রথম অ্যাপোপটোসিসের মূলনীতি বর্ণনা করেন। ১৮৮৫ সালে শারীরস্থানবিদ ওয়ালথার ফ্লেমিং এই সুনিয়ন্ত্রিত কোষীয় মৃত্যু প্রক্রিয়ার আরো নিখুঁত বর্ণনা দেন। তবে ১৯৬৫ সালের পূর্বে এটি পুনরায় আলোচনায় আসেনি। ইলেকট্রন অণুবীক্ষণ যন্ত্র ব্যবহার করে কোষীয় কলা বা টিস্যু পর্যবেক্ষণের সময় ইউনিভার্সিটি অফ কুইন্সল্যান্ডের জন ফক্সটন রস কের দেখতে সমর্থ হন যে, 
অ্যাপোপটোসিস আঘাত জনিত কোষীয় মৃত্যু থেকে আলাদা। এ সংক্রান্ত একটি গবেষণাপত্র প্রকাশের পর রস কের কে অ্যালিস্টার আর কুরি এবং অ্যান্ড্রু উইলি (কুরির স্নাতক ছাত্র) মিলে ইউনিভার্সিটি অফ এডিনবরায় তাদের সাথে যোগ দেয়ার জন্য ডেকে পাঠান। ১৯৭২ সালে তাঁরা তিনজন 'ব্রিটিশ জার্নাল অফ ক্যান্সার' এ একটি অত্যন্ত গুরুত্ববহ নিবন্ধ প্রকাশ করেন। কের যদিও প্রথমে এই ঘটনাটিকে সুনিয়ন্ত্রিত কোষীয় নেক্রোসিস হিসেবে লিখেছিলেন কিন্তু নিবন্ধটিতে প্রাকৃতিক কোষীয় মৃত্যুকে অ্যাপোপটোসিস আখ্যা দেয়া হয়। কের , উইলিয়াম এবং কুরি মিলে জেমস করম্যাক নামক ইউনিভার্সিটি অফ এডিনবরার গ্রীক ভাষার এক অধ্যাপককে এই অ্যাপোপটোসিস নামকরণের কৃতিত্ব দেন।
মুজিব ভাই
মুজিব ভাই বাংলাদেশের জাতির জনক শেখ মুজিবুর রহমানের সাথে সম্পর্ক ও যোগাযোগের উপর এ বি এম মূসা রচিত জীবনীগ্রন্থ। সাংবাদিক, কলাম লেখক, রাজনীতিবিদ, কূটনীতিক মূসা শেখ মুজিবুর রহমানকে "ভাই" বলে সম্বোধন করতেন। বইটি ২০১২ সালে প্রকাশিত হয়; প্রকাশ করে প্রথমা প্রকাশন। বইটির ভূমিকা লিখেছেন আবদুল গাফফার চৌধুরী।
এ বি এম মূসার সাংবাদিক জীবন ও শেখ মুজিবুর রহমানের রাজনৈতিক জীবন একই সময়ের না হলেও তিনি শেখ মুজিবকে কাছ থেকে দেখেছেন। ১৯৪৮ সালে শেখ মুজিব গণতান্ত্রিক যুবলীগ গঠনের উদ্যোগ নিলে অন্যান্য যুবকদের সাথে মূসাও যোগ দিয়েছিলেন। সেই সময় থেকে তিনি শেখ মুজিবকে যেমন দেখেছেন ও তার সাথে গড়ে ওঠা ব্যক্তিগত ও পারিবারিক সম্পর্কের চিত্র বিবৃত করেছেন এই বইতে।
বইটিতে ছোট বড় ১২টি অধ্যায় রয়েছে।
বাংলাদেশ প্রতিদিন পত্রিকায় এক গ্রন্থালোচনায় রোবায়েত ফেরদৌস এই বই সম্পর্কে লিখেন, "'ব্যক্তিগত অভিজ্ঞতা' কেমন করে 'সবার অভিজ্ঞতা' হয়ে ওঠে? - এ বই তার বড় প্রমাণ।" তিনি বলেন মূসা তাঁর ব্যক্তিগত স্মৃতিচারণমূলক এই বইটিকে তাঁর লেখার দক্ষতা আর তীক্ষ্ন লেখক সত্তা দিয়ে এমনভাবে রচনা করেছেন যে তা শেখ মুজিবের ব্যক্তিগত ও পারিবারিক জীবনের ঘটনাবলীর পাশাপাশি বাঙালি জাতির রাজনৈতিক ও সামাজিক জীবনের অমূল্য দলিল হয়ে থাকবে।
যায়যায়দিন পত্রিকায় মাহমুদুল বাসার লিখেছেন, "এ বি এম মূসা আটপৌরে ভাষায়, হৃদয়স্পর্শী স্মৃতিচারণায় বঙ্গবন্ধুর সাহস ব্যক্তিত্ব, নির্লোভ নেতৃত্ব, বাগ্মিতা, দূরদর্শিতা সর্বোপরি জীবনের সর্বোচ্চ ঝুঁকি নেয়ার ক্ষমতার দৃষ্টান্ত তুলে ধরেছেন"।
প্রথম আলোর কলাম লেখক ও কবি সোহরাব হাসান লিখেছেন, "স্মৃতিচারণা নয়, আবার মূল্যায়নধর্মী লেখাও নয়। এ দুইয়ের মিশেলে এমন সব ছবি এঁকেছেন, যা বিক্ষিপ্ত হলেও শেখ মুজিবুর রহমানের চরিত্রের স্বরূপ খুঁজে পাওয়া যায়।" তিনি আরও বলেন এবিএম মূসার এই বইটির ভাষা সরল ও সহজ। অনেকটা কথা বলার ভঙ্গিতে ও গল্পের ছলে ঘটনাবলী বিবৃত হয়েছে।
পরিবেশগত অবনতি
পরিবেশের অবনতি বলতে বায়ু, পানি ও মাটি প্রভৃতি সম্পদ নিঃশেষের মাধ্যমে পরিবেশের ক্ষয়সাধন, বাস্তুতন্ত্রের ধ্বংসসাধন, আবাস ধ্বংসকরণ; বন্যপ্রাণী বিলুপ্তকরণ; এবং দূষণ বৃদ্ধিকে বোঝায়। এটাকে এভাবে সংজ্ঞায়িত করা হয়- কোন পরিবর্তন বা পরিবেশগত সমস্যার অনুভূতি যা ক্ষতিকর বা অবাঞ্ছিত। I=PAT সমীকরণ দ্বারা নির্দেশিত হিসাবমতে, পরিবেশগত প্রভাব (I) বা অবনতি ইতোমধ্যে একটি খুব বড় এবং ক্রমবর্ধমান জনগোষ্ঠী (P), ক্রমাগত অর্থনৈতিক প্রবৃদ্ধি বা মাথাপিছু সমৃদ্ধি (A), এবং সম্পদের ব্যবহার হ্রাস ও প্রযুক্তি দূষণের (T) সমন্বয় দ্বারা সৃষ্ট।
পরিবেশের অবনতিকে জাতিসংঘের উচ্চ পর্যায়ের হুমকি, চ্যালেঞ্জ ও পরিবর্তন প্যানেল দ্বারা আনুষ্ঠানিকভাবে দশটি হুমকি একটি হিসেবে সতর্ক করা হয়েছে। জাতিসংঘ আন্তর্জাতিক বিপর্যয় প্রশমন কৌশল পরিবেশের অবনতিকে সংজ্ঞায়িত করেছে "সামাজিক ও পরিবেশগত উদ্দেশ্য, এবং চাহিদা পূরণের নিমিত্তে পরিবেশের ধারণক্ষমতা হ্রাস" হিসেবে। পরিবেশের অবনতি অনেক ধরনের হয়। প্রাকৃতিক আবাসস্থল ধ্বংস হলে বা প্রাকৃতিক সম্পদ নিঃশেষ করা হলে পরিবেশের ক্ষয় হয়। এই সমস্যা প্রতিহত করতে পরিবেশ সুরক্ষা এবং পরিবেশগত সম্পদ ব্যবস্থাপনার প্রয়োজন।
পরিবেশের অবক্ষয়ের অন্যতম প্রধান উপাদান হলো পৃথিবীতে নিরাপদ পানির সংস্থানের নিঃশেষন। পৃথিবীর প্রায় সমস্ত পানির শুধুমাত্র ২.৫% নিরাপদ, বাকিগুলো লবণাক্ত। সুপেয় পানির ৬৯% এন্টার্কটিকা এবং গ্রীনল্যান্ডে বরফ আকারে সঞ্চিত আছে। তাই সুপেয় পানির ২.৫% এর মাত্র ৩০% পান করার উপযুক্ত। সুপেয় পানি অত্যন্ত গুরুত্বপূর্ণ একটি সম্পদ, কারণ পৃথিবীতে জীবনধারণের জন্য সবাই এর উপর নির্ভরশীল। পানি জীবমণ্ডলের সকল জীবের মধ্যে পুষ্টি ও রাসায়নিকের সঞ্চালন করে, উদ্ভিদ এবং প্রাণীর জীবন রক্ষা করে এবং অবক্ষেপ পরিবহন ও সঞ্চয়নের মাধ্যমে পৃথিবীর পৃষ্ঠ গঠনে সহায়তা করে।